               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 5.7.2016
            COM(2016) 440 final
            2016/0202(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη σύναψη, εξ ονόματος της Ευρωπαϊκής Ένωσης, του πρωτοκόλλου (2015) για την τροποποίηση του παραρτήματος καλυπτόμενων προϊόντων της συμφωνίας περί του εμπορίου πολιτικών αεροσκαφών

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Το 1979 εγκρίθηκε στο πλαίσιο του Γύρου του Τόκιο η πλειομερής συμφωνία του Παγκόσμιου Οργανισμού Εμπορίου (ΠΟΕ) περί του εμπορίου πολιτικών αεροσκαφών («ATCA»).

               Η συμφωνία τέθηκε σε ισχύ την 1η Ιανουαρίου 1980 και έχει σήμερα 32 υπογράφοντα μέρη (Αλβανία· Αυστρία· Βέλγιο· Βουλγαρία, Καναδάς· Κινεζική Ταϊπέι· Δανία· Αίγυπτος· Εσθονία· Ευρωπαϊκή Ένωση· Γαλλία· Γεωργία· Γερμανία· Ελλάδα· Ιρλανδία· Ιταλία· Ιαπωνία· Λετονία· Λιθουανία· Λουξεμβούργο· Μακάο, Κίνα· Μάλτα· Μαυροβούνιο· Κάτω Χώρες· Νορβηγία· Πορτογαλία· Ρουμανία· Ισπανία· Σουηδία· Ελβετία· Ηνωμένο Βασίλειο· Ηνωμένες Πολιτείες).

               Η συμφωνία καταργεί τους εισαγωγικούς δασμούς για όλα τα αεροσκάφη πλην των στρατιωτικών, καθώς και για όλα τα άλλα προϊόντα που καλύπτονται απ’ αυτήν, και ειδικότερα για τους κινητήρες πολιτικών αεροσκαφών, τα μέρη και τα εξαρτήματά τους, για όλα τα εξαρτήματα και τα υποσυστήματα πολιτικών αεροσκαφών, καθώς επίσης για τους προσομοιωτές πτήσης, τα μέρη και τα εξαρτήματά τους.

               Περιέχει ρυθμίσεις για τις κρατικές συμβάσεις προμήθειας πολιτικών αεροσκαφών και για την απαγόρευση των κινήτρων αγοράς, καθώς και ρυθμίσεις για την κρατική οικονομική στήριξη του τομέα των πολιτικών αεροσκαφών.

               Σε παράρτημα της ATCA απαριθμούνται τα προϊόντα στα οποία χορηγείται καθεστώς δασμολογικής ατέλειας ή δασμολογικής απαλλαγής, αν τα εν λόγω προϊόντα προορίζονται για χρήση σε πολιτικά αεροσκάφη ή σε συσκευές εδάφους για την εκπαίδευση στην πτήση και για ενσωμάτωση σ’ αυτά/-ές, κατά τη διάρκεια της κατασκευής, επισκευής, συντήρησης, ανακατασκευής, μετατροπής ή μεταποίησής τους. Τα προϊόντα κατατάσσονται στο παράρτημα της συμφωνίας σύμφωνα με τις αντίστοιχες δασμολογικές τους κλάσεις για τελωνειακούς σκοπούς βάσει του εναρμονισμένου συστήματος περιγραφής και κωδικοποίησης των εμπορευμάτων (εφεξής «εναρμονισμένο σύστημα») του Παγκόσμιου Οργανισμού Τελωνείων.

               Μετά την έγκριση της ATCA εγκρίθηκαν διάφορες εκδόσεις του εναρμονισμένου συστήματος. Ως εκ τούτου, το παράρτημα της ATCA έχει τροποποιηθεί αρκετές φορές προκειμένου να ενσωματωθούν σ’ αυτό οι αλλαγές που γίνονταν στις νέες εκδόσεις του εναρμονισμένου συστήματος.

               Τον Νοέμβριο του 2001 τα μέλη ενέκριναν πρωτόκολλο για την τροποποίηση του παραρτήματος της ATCA, με το οποίο ενσωματώθηκαν στο παράρτημα οι αλλαγές που επήλθαν με τις εκδόσεις 1992, 1996 και 2002 του εναρμονισμένου συστήματος.

               Το 2007 έγινε μία ακόμη αναθεώρηση του εναρμονισμένου συστήματος και, ως εκ τούτου, η επιτροπή πολιτικών αεροσκαφών του ΠΟΕ εργάζεται από το 2008 για την τροποποίηση του καταλόγου των προϊόντων που περιλαμβάνονται στο παράρτημα της ATCA, ώστε να τον καταστήσει συμβατό με την έκδοση 2007 του εναρμονισμένου συστήματος.

               Στις 5 Νοεμβρίου 2015, μετά από αρκετά χρόνια συζητήσεων, η επιτροπή του ΠΟΕ για το εμπόριο πολιτικών αεροσκαφών συμφώνησε να ανοίξει προς αποδοχή τον αναθεωρημένο κατάλογο καλυπτόμενων προϊόντων της συμφωνίας του 1979 περί του εμπορίου πολιτικών αεροσκαφών μέσω του πρωτοκόλλου για την τροποποίηση του παραρτήματος της ATCA.

               Τα κράτη μέλη που είναι μέλη της ATCA πήραν μέρος στις συζητήσεις αυτές.

               •Συνοχή με τις υφιστάμενες διατάξεις στον τομέα πολιτικής

               Τον Νοέμβριο του 2001 τα μέλη ενέκριναν πρωτόκολλο για την τροποποίηση του παραρτήματος της ATCA, με το οποίο ενσωματώθηκαν στο παράρτημα οι αλλαγές που επήλθαν με τις εκδόσεις 1992, 1996 και 2002 του εναρμονισμένου συστήματος.

               Το νέο πρωτόκολλο, που ανοίχτηκε προς αποδοχή στις 5 Νοεμβρίου 2015 από την επιτροπή του ΠΟΕ για το εμπόριο πολιτικών αεροσκαφών, θα τροποποιήσει το πρωτόκολλο του 2001, προκειμένου να το καταστήσει συμβατό με την έκδοση 2007 του εναρμονισμένου συστήματος.

               •Συνοχή με άλλες πολιτικές της Ένωσης

               Η πρόταση συνάδει με την κοινή εμπορική πολιτική.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Το πρωτόκολλο καλύπτει θέματα που εμπίπτουν στην κοινή εμπορική πολιτική, ενώ η τροποποίηση αφορά τεχνική επικαιροποίηση διεθνούς συμφωνίας, χωρίς να μεταβάλλει το πεδίο εφαρμογής ή το περιεχόμενό της.

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, εφαρμόζεται το άρθρο 207 παράγραφος 1, σε συνδυασμό με το άρθρο 218 παράγραφος 6 στοιχείο α).

               •Επικουρικότητα (για μη αποκλειστική αρμοδιότητα), αναλογικότητα και επιλογή της νομικής πράξης

               Η Ευρωπαϊκή Ένωση καθώς και ορισμένα κράτη μέλη έχουν υπογράψει την ATCA.

               Το πρωτόκολλο καλύπτει θέματα που εμπίπτουν στην κοινή εμπορική πολιτική, ενώ η τροποποίηση αφορά τεχνική επικαιροποίηση διεθνούς συμφωνίας, χωρίς να μεταβάλλει το πεδίο εφαρμογής ή το περιεχόμενό της.

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 1, σε συνδυασμό με το άρθρο 218 παράγραφος 6 στοιχείο α), η Επιτροπή υποβάλλει στο Συμβούλιο πρόταση έκδοσης απόφασης για τη σύναψη του πρωτοκόλλου που τροποποιεί το παράρτημα καλυπτόμενων προϊόντων της ATCA.

               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ

               •Εκ των υστέρων αξιολογήσεις / έλεγχοι καταλληλότητας της υφιστάμενης νομοθεσίας

               Δεδομένου ότι η παρούσα απόφαση αφορά τεχνική επικαιροποίηση υφιστάμενης διεθνούς συμφωνίας, χωρίς να μεταβάλλει το πεδίο εφαρμογής ή το περιεχόμενό της, δεν έγιναν εκ των υστέρων αξιολογήσεις ή έλεγχοι καταλληλότητας.

               •Διαβουλεύσεις με τα ενδιαφερόμενα μέρη

               Δεν πραγματοποιήθηκαν από την Επιτροπή διαβουλεύσεις με τα ενδιαφερόμενα μέρη. Το πρωτόκολλο συζητήθηκε επί σειρά ετών στο πλαίσιο της επιτροπής του ΠΟΕ για το εμπόριο πολιτικών αεροσκαφών.

               Τα κράτη μέλη που είναι μέλη της ATCA και η Ευρωπαϊκή Επιτροπή πήραν μέρος στις συζητήσεις αυτές.

               •Συγκέντρωση και χρήση εμπειρογνωμοσύνης

               Το πρωτόκολλο συζητήθηκε επί σειρά ετών στο πλαίσιο της επιτροπής του ΠΟΕ για το εμπόριο πολιτικών αεροσκαφών.

               •Εκτίμηση επιπτώσεων

               Δεδομένου ότι η παρούσα απόφαση αφορά τεχνική επικαιροποίηση υφιστάμενης διεθνούς συμφωνίας, χωρίς να μεταβάλλει το πεδίο εφαρμογής ή το περιεχόμενό της, δεν εκπονήθηκε εκτίμηση επιπτώσεων.

               •Κανονιστική καταλληλότητα και απλούστευση

               Η παρούσα απόφαση είναι ουδέτερη από την άποψη του κανονιστικού φόρτου και της απλούστευσης, διότι αφορά τεχνική επικαιροποίηση υφιστάμενης διεθνούς συμφωνίας, χωρίς να μεταβάλλει το πεδίο εφαρμογής ή το περιεχόμενό της.

               •Θεμελιώδη δικαιώματα

               Δεδομένου ότι η παρούσα απόφαση αφορά τεχνική επικαιροποίηση υφιστάμενης διεθνούς συμφωνίας, χωρίς να μεταβάλλει το πεδίο εφαρμογής ή το περιεχόμενό της, δεν υπάρχουν επιπτώσεις για τα θεμελιώδη δικαιώματα.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Η πρόταση δεν έχει επίπτωση στον προϋπολογισμό της Ένωσης.

               5.ΑΛΛΑ ΣΤΟΙΧΕΙΑ

               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων

               Το παρόν πρωτόκολλο θα αρχίσει να ισχύει την 1η Ιουλίου 2016 για τα υπογράφοντα μέρη που το έχουν αποδεχθεί. Στη συνέχεια, για κάθε άλλο υπογράφον μέρος θα αρχίσει να ισχύει την 30ή ημέρα από την ημερομηνία αποδοχής του.

               •Επεξηγηματικά έγγραφα (για οδηγίες)

               Άνευ αντικειμένου.

               •Αναλυτική επεξήγηση των ειδικών διατάξεων της πρότασης

               Όπως διευκρινίζεται στο πρωτόκολλο, στόχος της τροποποίησης είναι η τεχνική ενσωμάτωση, στο παράρτημα καλυπτόμενων προϊόντων της ATCA, των τροποποιήσεων που έγιναν στην έκδοση 2007 του εναρμονισμένου συστήματος.

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 1, σε συνδυασμό με το άρθρο 218 παράγραφος 6 στοιχείο α), η Επιτροπή υποβάλλει στο Συμβούλιο πρόταση έκδοσης απόφασης για τη σύναψη του πρωτοκόλλου που τροποποιεί το παράρτημα καλυπτόμενων προϊόντων της ATCA.

               2016/0202 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη σύναψη, εξ ονόματος της Ευρωπαϊκής Ένωσης, του πρωτοκόλλου (2015) για την τροποποίηση του παραρτήματος καλυπτόμενων προϊόντων της συμφωνίας περί του εμπορίου πολιτικών αεροσκαφών

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 1, σε συνδυασμό με το άρθρο 218 παράγραφος 6 στοιχείο α),

               Έχοντας υπόψη την πρόταση της Ευρωπαϊκής Επιτροπής,

               Έχοντας υπόψη την έγκριση του Ευρωπαϊκού Κοινοβουλίου,

               Εκτιμώντας τα ακόλουθα:

               (1)Με την απόφαση 80/271/ΕΟΚ του Συμβουλίου
                  1
                εγκρίθηκε η σύναψη της συμφωνίας GATT περί του εμπορίου πολιτικών αεροσκαφών (η «συμφωνία»).

               (2)Στις 5 Νοεμβρίου 2015, στη Γενεύη, τα υπογράφοντα μέρη της συμφωνίας, μέσω των αντιπροσώπων τους, συμφώνησαν να ανοίξουν προς αποδοχή το πρωτόκολλο (2015) για την τροποποίηση του παραρτήματος της συμφωνίας περί του εμπορίου πολιτικών αεροσκαφών («το πρωτόκολλο»), με το οποίο ενσωματώνονται στο παράρτημα της συμφωνίας περί του εμπορίου πολιτικών αεροσκαφών οι τροποποιήσεις που έγιναν στην έκδοση 2007 του εναρμονισμένου συστήματος περιγραφής και κωδικοποίησης των εμπορευμάτων.

               (3)Το πρωτόκολλο θα πρέπει να συναφθεί εξ ονόματος της Ευρωπαϊκής Ένωσης,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Εγκρίνεται εξ ονόματος της Ευρωπαϊκής Ένωσης το πρωτόκολλο (2015) για την τροποποίηση του παραρτήματος της συμφωνίας περί του εμπορίου πολιτικών αεροσκαφών.

               Το κείμενο του πρωτοκόλλου επισυνάπτεται στην παρούσα απόφαση.

               Άρθρο 2

               Ο/Η Πρόεδρος του Συμβουλίου ορίζει το πρόσωπο ή τα πρόσωπα που εξουσιοδοτούνται να καταθέσουν, εξ ονόματος της Ένωσης, την πράξη αποδοχής, προκειμένου να εκφραστεί η συναίνεση της Ένωσης να δεσμευθεί από το πρωτόκολλο
                  2
               .

               Άρθρο 3

               Η παρούσα απόφαση αρχίζει να ισχύει την ημέρα της έκδοσής της.

               Βρυξέλλες,

                     Για το Συμβούλιο

                     Ο/Η Πρόεδρος

                     (1)
                  ΕΕ L 71 της 17.3.1980, σ. 1.

                     (2)
                  Η ημερομηνία έναρξης ισχύος του πρωτοκόλλου θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 5.7.2016
            COM(2016) 440 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            για τη σύναψη, εξ ονόματος της Ευρωπαϊκής Ένωσης, του πρωτοκόλλου (2015) για την τροποποίηση του παραρτήματος καλυπτόμενων προϊόντων της συμφωνίας περί του εμπορίου πολιτικών αεροσκαφών

               ΠΡΟΣΑΡΤΗΜΑ

               ΠΡΩΤΟΚΟΛΛΟ (2015) ΓΙΑ ΤΗΝ ΤΡΟΠΟΠΟΙΗΣΗ ΤΟΥ ΠΑΡΑΡΤΗΜΑΤΟΣ ΤΗΣ ΣΥΜΦΩΝΙΑΣ ΠΕΡΙ ΤΟΥ ΕΜΠΟΡΙΟΥ ΠΟΛΙΤΙΚΩΝ ΑΕΡΟΣΚΑΦΩΝ

               Τα υπογράφοντα μέρη της συμφωνίας περί του εμπορίου πολιτικών αεροσκαφών (εφεξής «η συμφωνία»),

               ΑΦΟΥ ΠΡΑΓΜΑΤΟΠΟΙΗΣΑΝ διαπραγματεύσεις με στόχο να ενσωματωθούν στο παράρτημα της συμφωνίας οι τροποποιήσεις που έγιναν στην έκδοση 2007 του εναρμονισμένου συστήματος περιγραφής και κωδικοποίησης των εμπορευμάτων (εφεξής «εναρμονισμένο σύστημα»),

               ΣΥΜΦΩΝΗΣΑΝ, μέσω των αντιπροσώπων τους, τα εξής:

               1.Το παράρτημα που επισυνάπτεται στο παρόν πρωτόκολλο αντικαθιστά, μετά την έναρξη ισχύος του σύμφωνα με την παράγραφο 3, το παράρτημα της συμφωνίας περί του εμπορίου πολιτικών αεροσκαφών.

               2.Το παρόν πρωτόκολλο είναι ανοικτό προς αποδοχή από τα υπογράφοντα μέρη της συμφωνίας.

               3.Το παρόν πρωτόκολλο αρχίζει να ισχύει, για τα υπογράφοντα μέρη που το έχουν αποδεχθεί, την 1η Ιουλίου 2016. Στη συνέχεια, για κάθε άλλο μέρος αρχίζει να ισχύει την 30ή ημέρα από την ημερομηνία αποδοχής του.

               4.Το παρόν πρωτόκολλο κατατίθεται στον Γενικό Διευθυντή του Παγκόσμιου Οργανισμού Εμπορίου, ο οποίος διαβιβάζει χωρίς καθυστέρηση σε κάθε υπογράφον μέρος και κάθε μέλος πιστοποιημένο αντίγραφο αυτού και κοινοποίηση κάθε πράξης αποδοχής του σύμφωνα με την παράγραφο 2.

               5.Το παρόν πρωτόκολλο καταχωρίζεται σύμφωνα με τις διατάξεις του άρθρου 102 του Χάρτη των Ηνωμένων Εθνών.

               6.Το παρόν πρωτόκολλο αφορά μόνο τους δασμούς και τις επιβαρύνσεις, σύμφωνα με το άρθρο 2 της συμφωνίας. Με εξαίρεση την απαίτηση για δασμολογική ατέλεια για τα προϊόντα που καλύπτονται από το παρόν πρωτόκολλο, καμία διάταξη του παρόντος πρωτοκόλλου ή της συμφωνίας, όπως τροποποιείται, δεν τροποποιεί ούτε επηρεάζει τα δικαιώματα και τις υποχρεώσεις ενός υπογράφοντος μέρους, όπως αυτά ίσχυαν την ημέρα πριν από την έναρξη ισχύος του παρόντος πρωτοκόλλου, δυνάμει οποιασδήποτε εκ των συμφωνιών του ΠΟΕ που αναφέρονται στο άρθρο ΙΙ της συμφωνίας του Μαρακές για την ίδρυση του Παγκόσμιου Οργανισμού Εμπορίου.

               ΕΓΙΝΕ στη Γενεύη στις 5 Νοεμβρίου 2015, σε ένα μόνο αντίτυπο, στην αγγλική, τη γαλλική και την ισπανική γλώσσα, και κάθε κείμενο είναι αυθεντικό.

               ___

               ΠΑΡΑΡΤΗΜΑ

               ΚΑΛΥΠΤΟΜΕΝΑ ΠΡΟΪΟΝΤΑ

               1.Τα καλυπτόμενα προϊόντα καθορίζονται στο άρθρο 1 της συμφωνίας περί του εμπορίου πολιτικών αεροσκαφών.

               2.Τα υπογράφοντα μέρη συμφωνούν ότι παρέχεται δασμολογική ατέλεια ή δασμολογική απαλλαγή στα προϊόντα που καλύπτονται από τις περιγραφές που αναφέρονται παρακάτω και έχουν ταξινομηθεί ορθώς σύμφωνα με τις σχετικές κλάσεις και διακρίσεις του εναρμονισμένου συστήματος, αν τα προϊόντα αυτά προορίζονται για χρήση σε πολιτικά αεροσκάφη ή σε συσκευές εδάφους για την εκπαίδευση στην πτήση και για ενσωμάτωση σ’ αυτά/-ές, κατά τη διάρκεια της κατασκευής, επισκευής, συντήρησης, ανακατασκευής, μετατροπής ή μεταποίησής τους
                  1
               .

               3.Τα προϊόντα αυτά δεν περιλαμβάνουν:

               μη πλήρη ή μη τελειωμένα προϊόντα, εκτός αν τα εν λόγω προϊόντα εμφανίζουν τα ουσιώδη χαρακτηριστικά του πλήρους ή τελειωμένου μέρους, εξαρτήματος, υποσυστήματος ή στοιχείου εξοπλισμού πολιτικού αεροσκάφους ή συσκευής εδάφους για εκπαίδευση στην πτήση* (π.χ. είδος που έχει αριθμό τεμαχίου κατασκευαστή πολιτικού αεροσκάφους),

               υλικά σε οποιαδήποτε μορφή (π.χ. φύλλα, πλάκες, είδη καθορισμένης μορφής, ταινίες, ράβδοι, αγωγοί, σωλήνες ή άλλα σχήματα), εκτός αν έχουν κοπεί σε καθορισμένα μεγέθη ή σχήματα και/ή μορφοποιηθεί για ενσωμάτωση σε πολιτικό αεροσκάφος ή σε συσκευή εδάφους για εκπαίδευση στην πτήση* (π.χ. είδος που έχει αριθμό τεμαχίου κατασκευαστή πολιτικού αεροσκάφους),

               πρώτες ύλες και αναλώσιμα.

               4.Για τους σκοπούς του παρόντος παραρτήματος, η ένδειξη «Ex» δηλώνει ότι η αναφερόμενη περιγραφή του προϊόντος δεν εξαντλεί ολόκληρο το φάσμα των προϊόντων που περιλαμβάνονται στις κλάσεις και διακρίσεις του εναρμονισμένου συστήματος οι οποίες απαριθμούνται παρακάτω.

                        Κλάση ΕΣ

                        Ex

                        Διάκριση ΕΣ

                        Ex

                        Περιγραφή

                        39.17

                        3917.21

                        Σωλήνες κάθε είδους, άκαμπτοι, από πολυμερή του αιθυλενίου, με εξαρτήματα

                        .22

                        Σωλήνες κάθε είδους, άκαμπτοι, από πολυμερή του προπυλενίου, με εξαρτήματα

                        .23

                        Σωλήνες κάθε είδους, άκαμπτοι, από πολυμερή του χλωριούχου βινυλίου, με εξαρτήματα

                        .29

                        Σωλήνες κάθε είδους, άκαμπτοι, από άλλες πλαστικές ύλες, με εξαρτήματα

                        .31

                        Σωλήνες κάθε είδους, εύκαμπτοι, από πλαστικές ύλες, που μπορούν να αντέξουν τουλάχιστον σε πίεση 27,6 MPa, με εξαρτήματα

                        .33

                        Σωλήνες κάθε είδους, εύκαμπτοι, από πλαστικές ύλες, μη ενισχυμένοι ούτε αλλιώς συνδυασμένοι με άλλες ύλες, με εξαρτήματα

                        .39

                        Σωλήνες κάθε είδους, εύκαμπτοι, από πλαστικές ύλες, ενισχυμένοι ή αλλιώς συνδυασμένοι με άλλες ύλες, με εξαρτήματα

                        .40

                        Εξαρτήματα για σωλήνες κάθε είδους, από πλαστικές ύλες

                        39.26

                        3926.90

                        Άλλα είδη από πλαστικές ύλες

                        40.08

                        4008.29

                        Είδη καθορισμένης μορφής, από βουλκανισμένο καουτσούκ μη κυψελώδες, μη σκληρυμένο, κομμένα σε καθορισμένα μεγέθη

                        40.09

                        4009.12

                        Σωλήνες κάθε είδους, από βουλκανισμένο καουτσούκ μη σκληρυμένο, μη ενισχυμένοι ούτε αλλιώς συνδυασμένοι με άλλες ύλες, με εξαρτήματα, κατάλληλοι για τη μεταφορά αερίων ή υγρών

                        4009.22

                        Σωλήνες κάθε είδους, από βουλκανισμένο καουτσούκ μη σκληρυμένο, ενισχυμένοι ή αλλιώς συνδυασμένοι μόνο με μέταλλο, με εξαρτήματα, κατάλληλοι για τη μεταφορά αερίων ή υγρών

                        4009.32

                        Σωλήνες κάθε είδους, από βουλκανισμένο καουτσούκ μη σκληρυμένο, ενισχυμένοι ή αλλιώς συνδυασμένοι μόνο με υφάνσιμες ύλες, με εξαρτήματα, κατάλληλοι για τη μεταφορά αερίων ή υγρών

                        4009.42

                        Σωλήνες κάθε είδους, από βουλκανισμένο καουτσούκ μη σκληρυμένο, ενισχυμένοι ή αλλιώς συνδυασμένοι με άλλες ύλες, με εξαρτήματα, κατάλληλοι για τη μεταφορά αερίων ή υγρών

                        40.11

                        4011.30

                        Επίσωτρα πεπιεσμένου αέρα, καινούργια, από καουτσούκ, των τύπων που χρησιμοποιούνται για οχήματα αέρος

                        40.12

                        4012.13

                        Αναγομωμένα επίσωτρα πεπιεσμένου αέρα, από καουτσούκ, των τύπων που χρησιμοποιούνται για οχήματα αέρος

                        .20

                        Μεταχειρισμένα επίσωτρα πεπιεσμένου αέρα, από καουτσούκ

                        40.16

                        4016.10

                        Άλλα είδη από καουτσούκ βουλκανισμένο, κυψελώδες, μη σκληρυμένο

                        .93

                        Παρεμβύσματα (τσιμούχες), δακτύλιοι και άλλοι στεγανωτικοί σύνδεσμοι, από καουτσούκ βουλκανισμένο μη κυψελώδες, μη σκληρυμένο

                        .99

                        Άλλα είδη από καουτσούκ βουλκανισμένο, μη κυψελώδες, μη σκληρυμένο

                        40.17

                        4017.00

                        Σωλήνες κάθε είδους, από σκληρυμένο καουτσούκ, με εξαρτήματα, κατάλληλοι για τη μεταφορά αερίων ή υγρών

                        45.04

                        4504.90

                        Παρεμβύσματα (τσιμούχες), δακτύλιοι και άλλοι στεγανωτικοί σύνδεσμοι από συσσωματωμένο φελλό

                        48.23

                        4823.90

                        Παρεμβύσματα (τσιμούχες), δακτύλιοι και άλλοι στεγανωτικοί σύνδεσμοι, από χαρτί ή χαρτόνι

                        68.12

                        6812.80

                        Είδη από κροκιδόλιθο, άλλα από ενδύματα, εξαρτήματα του ενδύματος, υποδήματα και καλύμματα κεφαλής, χαρτιά, χαρτόνια, πιλήματα, φύλλα από αμίαντο και συμπιεσμένα ελαστομερή, για συναρμογές, έστω και παρουσιαζόμενα σε κυλίνδρους

                        .99

                        Άλλα είδη από αμίαντο, άλλα από ενδύματα, εξαρτήματα του ενδύματος, υποδήματα και καλύμματα κεφαλής, χαρτιά, χαρτόνια, πιλήματα, φύλλα από αμίαντο και συμπιεσμένα ελαστομερή, για συναρμογές, έστω και παρουσιαζόμενα σε κυλίνδρους

                        68.13

                        6813.20

                        Παρεμβύσματα φρένων και άλλα είδη για συμπλέκτες ή για παρόμοια χρήση, μη συναρμολογημένα, από υλικό τριβής με βάση τον αμίαντο

                        .81

                        Παρεμβύσματα φρένων, μη συναρμολογημένα, από υλικό τριβής με βάση ορυκτές ύλες, που δεν περιέχουν αμίαντο

                        .89

                        Άλλα είδη, μη συναρμολογημένα, για συμπλέκτες ή για παρόμοια χρήση, από υλικό τριβής με βάση ορυκτές ύλες, που δεν περιέχουν αμίαντο

                        70.07

                        7007.21

                        Αλεξήνεμα (παρμπρίζ), από πολυστρωματικό γυαλί ασφαλείας

                        73.04

                        7304.31

                        Σωλήνες κάθε είδους, χωρίς συγκόλληση, κυκλικής διατομής, από σίδηρο (εκτός από χυτοσίδηρο) ή από μη κραματοποιημένο χάλυβα, που έχουν διελκυνθεί ή ελαθεί σε ψυχρή κατάσταση, με εξαρτήματα, κατάλληλοι για τη μεταφορά αερίων ή υγρών

                        .39

                        Σωλήνες κάθε είδους, χωρίς συγκόλληση, κυκλικής διατομής, από σίδηρο (εκτός από χυτοσίδηρο) ή από μη κραματοποιημένο χάλυβα, άλλοι από αυτούς που έχουν διελκυνθεί ή ελαθεί σε ψυχρή κατάσταση, με εξαρτήματα, κατάλληλοι για τη μεταφορά αερίων ή υγρών

                        .41

                        Σωλήνες κάθε είδους, χωρίς συγκόλληση, κυκλικής διατομής, από ανοξείδωτο χάλυβα, που έχουν διελκυνθεί ή ελαθεί σε ψυχρή κατάσταση, με εξαρτήματα, κατάλληλοι για τη μεταφορά αερίων ή υγρών

                        .49

                        Σωλήνες κάθε είδους, χωρίς συγκόλληση, κυκλικής διατομής, από ανοξείδωτο χάλυβα, άλλοι από αυτούς που έχουν διελκυνθεί ή ελαθεί σε ψυχρή κατάσταση, με εξαρτήματα, κατάλληλοι για τη μεταφορά αερίων ή υγρών

                        .51

                        Σωλήνες κάθε είδους, χωρίς συγκόλληση, κυκλικής διατομής, από χαλυβοκράματα πλην του ανοξείδωτου χάλυβα, που έχουν διελκυνθεί ή ελαθεί σε ψυχρή κατάσταση, με εξαρτήματα, κατάλληλοι για τη μεταφορά αερίων ή υγρών

                        .59

                        Σωλήνες κάθε είδους, χωρίς συγκόλληση, κυκλικής διατομής, από χαλυβοκράματα πλην του ανοξείδωτου χάλυβα, άλλοι από αυτούς που έχουν διελκυνθεί ή ελαθεί σε ψυχρή κατάσταση, με εξαρτήματα, κατάλληλοι για τη μεταφορά αερίων ή υγρών

                        .90

                        Σωλήνες κάθε είδους, χωρίς συγκόλληση, μη κυκλικής διατομής, από σίδηρο (εκτός από χυτοσίδηρο) ή χάλυβα, με εξαρτήματα, κατάλληλοι για τη μεταφορά αερίων ή υγρών

                        73.06

                        7306.30

                        Σωλήνες κάθε είδους, συγκολλημένοι, κυκλικής διατομής, από σίδηρο ή από μη κραματοποιημένο χάλυβα, με εξαρτήματα, κατάλληλοι για τη μεταφορά αερίων ή υγρών

                        .40

                        Σωλήνες κάθε είδους, συγκολλημένοι, κυκλικής διατομής, από ανοξείδωτο χάλυβα, με εξαρτήματα, κατάλληλοι για τη μεταφορά αερίων ή υγρών

                        .50

                        Σωλήνες κάθε είδους, συγκολλημένοι, κυκλικής διατομής, από χαλυβοκράματα πλην του ανοξείδωτου χάλυβα, με εξαρτήματα, κατάλληλοι για τη μεταφορά αερίων ή υγρών

                        .61

                        Σωλήνες κάθε είδους, συγκολλημένοι, τετράγωνης ή ορθογώνιας διατομής, από σίδηρο ή χάλυβα, με εξαρτήματα, κατάλληλοι για τη μεταφορά αερίων ή υγρών

                        .69

                        Σωλήνες κάθε είδους, συγκολλημένοι, μη κυκλικής διατομής, από σίδηρο ή χάλυβα, με εξαρτήματα, κατάλληλοι για τη μεταφορά αερίων ή υγρών

                        73.12

                        7312.10

                        Συρματόσχοινα, σχοινιά και καλώδια, από σίδηρο ή χάλυβα, μη μονωμένα για την ηλεκτροτεχνία, με εξαρτήματα

                        .90

                        Πλεξίδες, αρτάνες (σαμπάνια) και παρόμοια είδη, από σίδηρο ή χάλυβα, μη μονωμένα για την ηλεκτροτεχνία, με εξαρτήματα

                        73.22

                        7322.90

                        Γεννήτριες και διανεμητές θερμού αέρα, με θέρμανση μη ηλεκτρική, που περιλαμβάνουν ανεμιστήρα ή φυσητήρα με κινητήρα, από σίδηρο ή χάλυβα, εκτός από τα μέρη τους

                        73.24

                        7324.10

                        Νεροχύτες και νιπτήρες, από ανοξείδωτο χάλυβα

                        .90

                        Άλλα είδη υγιεινής, από σίδηρο ή χάλυβα, εκτός από τους νεροχύτες και τους νιπτήρες, από ανοξείδωτο χάλυβα, καθώς και εκτός από μπανιέρες, από σίδηρο ή χάλυβα

                        73.26

                        7326.20

                        Είδη από σιδερένια ή χαλύβδινα σύρματα

                        74.13

                        7413.00

                        Συρματόσχοινα, καλώδια, πλεξίδες και παρόμοια είδη, από χαλκό, μη μονωμένα για την ηλεκτροτεχνία, με εξαρτήματα

                        76.08

                        7608.10

                        Σωλήνες κάθε είδους από μη κραματοποιημένο αργίλιο, με εξαρτήματα, κατάλληλοι για τη μεταφορά αερίων ή υγρών

                        .20

                        Σωλήνες από κράματα αργιλίου, με εξαρτήματα, κατάλληλοι για τη μεταφορά αερίων ή υγρών

                        81.08

                        8108.90

                        Σωλήνες κάθε είδους από τιτάνιο, με εξαρτήματα, κατάλληλοι για τη μεταφορά αερίων ή υγρών

                           83.02

                        8302.10

                        Μεντεσέδες από κοινά μέταλλα

                        .20

                        Τροχίσκοι από κοινά μέταλλα

                        .42

                        Προσαρτήματα, εξαρτήματα και παρόμοια είδη, από κοινά μέταλλα, κατάλληλα για έπιπλα

                        .49

                        Άλλα προσαρτήματα, εξαρτήματα και παρόμοια είδη, από κοινά μέταλλα

                        .60

                        Μηχανισμοί αυτόματου κλεισίματος για πόρτες, από κοινά μέταλλα

                        83.07

                        8307.10

                        Εύκαμπτοι σωλήνες από σίδηρο ή χάλυβα, με εξαρτήματα

                        .90

                        Εύκαμπτοι σωλήνες από κοινά μέταλλα άλλα από σίδηρο ή χάλυβα, με εξαρτήματα

                        84.07

                        8407.10

                        Παλινδρομικοί η περιστροφικοί εμβολοφόροι κινητήρες εσωτερικής καύσης στους οποίους η ανάφλεξη γίνεται με ηλεκτρικούς σπινθήρες, για αεροσκάφη

                        84.08

                        8408.90

                        Εμβολοφόροι κινητήρες εσωτερικής καύσης στους οποίους η ανάφλεξη γίνεται με συμπίεση (κινητήρες ντίζελ ή ημιντίζελ), για αεροσκάφη

                        84.09

                        8409.10

                        Μέρη κατάλληλα για χρήση αποκλειστικά ή κυρίως για κινητήρες αεροσκαφών, των διακρίσεων 8407.10 ή 8408.90

                        84.11

                        8411.11

                        Στροβιλοκινητήρες με ωθητική δύναμη που δεν υπερβαίνει τα 25 kN

                        .12

                        Στροβιλοκινητήρες με ωθητική δύναμη που υπερβαίνει τα 25 kN

                        .21

                        Ελικοστροβιλοκινητήρες με ισχύ που δεν υπερβαίνει τα 1.100 kW

                        .22

                        Ελικοστροβιλοκινητήρες με ισχύ που υπερβαίνει τα 1.100 kW

                        .81

                        Αεριοστρόβιλοι, εκτός των στροβιλοκινητήρων ή ελικοστροβιλοκινητήρων, με ισχύ που δεν υπερβαίνει τα 5.000 kW

                        .82

                        Αεριοστρόβιλοι, εκτός των στροβιλοκινητήρων ή ελικοστροβιλοκινητήρων, με ισχύ που υπερβαίνει τα 5.000 kW

                        .91

                        Μέρη στροβιλοκινητήρων ή ελικοστροβιλοκινητήρων

                        .99

                        Μέρη αεριοστροβίλων, εκτός των στροβιλοκινητήρων και των ελικοστροβιλοκινητήρων

                        84.12

                        8412.10

                        Κινητήρες αντίδρασης, εκτός των στροβιλοκινητήρων

                        .21

                        Κινητήρες και μηχανές υδραυλικής ισχύος, με ευθύγραμμη κίνηση (κύλινδροι)

                        .29

                        Κινητήρες και μηχανές υδραυλικής ισχύος, με μη ευθύγραμμη κίνηση

                        .31

                        Κινητήρες δι’ αέρος, με ευθύγραμμη κίνηση (κύλινδροι)

                        .39

                        Κινητήρες δι’ αέρος, με μη ευθύγραμμη κίνηση

                        .80

                        Μη ηλεκτρικοί κινητήρες και μηχανές, εκτός από κινητήρες αντίδρασης ή υδραυλικούς ή διά πεπιεσμένου αέρα κινητήρες και μηχανές

                        .90

                        Μέρη κινητήρων αντίδρασης ή υδραυλικών, διά πεπιεσμένου αέρα ή άλλων μη ηλεκτρικών μηχανών και κινητήρων

                        84.13

                        8413.19

                        Αντλίες για ρευστά, με μετρητική συσκευή ή σχεδιασμένες να εφοδιαστούν με μετρητική συσκευή

                        .20

                        Χειροκίνητες αντλίες για ρευστά, με μετρητική συσκευή ή σχεδιασμένες να εφοδιαστούν με μετρητική συσκευή

                        .30

                        Αντλίες καυσίμων, λαδιού ή υγρού ψύξης για εμβολοφόρους κινητήρες εσωτερικής καύσης

                        .50

                        Παλινδρομικές αντλίες θετικού εκτοπίσματος για υγρά, εκτός από αντλίες των διακρίσεων 8413.19, 8413.20 ή 8413.30

                        .60

                        Περιστρεφόμενες αντλίες θετικού εκτοπίσματος για υγρά, εκτός από αντλίες των διακρίσεων 8413.19, 8413.20 ή 8413.30

                        .70

                        Φυγοκεντρικές αντλίες υγρών, εκτός από αντλίες των διακρίσεων 8413.19, 8413.20 ή 8413.30

                        .81

                        Αντλίες για υγρά, εκτός από αντλίες των διακρίσεων 8413.19, 8413.20, 8413.30, 8413.50, 8413.60 ή 8413.70

                        .91

                        Μέρη αντλιών για υγρά

                        84.14

                        8414.10

                        Αντλίες κενού

                        .20

                        Αεραντλίες, χειροκίνητες ή ποδοκίνητες

                        .30

                        Αεροσυμπιεστές και άλλοι αεριοσυμπιεστές των τύπων που χρησιμοποιούνται στους ψυκτικούς εξοπλισμούς

                        .51

                        Ανεμιστήρες τραπεζιού, εδάφους, τοίχου, οροφής, σκεπής ή παραθύρων, με ενσωματωμένο ηλεκτρικό κινητήρα με ισχύ που δεν υπερβαίνει τα 125 W

                        .59

                        Ανεμιστήρες, εκτός των ανεμιστήρων της διάκρισης 8414.51

                        .80

                        Άλλες αεραντλίες, αεροσυμπιεστές ή αεριοσυμπιεστές

                        .90

                        Μέρη αεραντλιών ή αντλιών κενού, αεροσυμπιεστών ή άλλων αεριοσυμπιεστών και ανεμιστήρων

                        84.15

                        8415.81

                        Μηχανές και συσκευές τεχνητού κλίματος που περιλαμβάνουν ανεμιστήρα με κινητήρα και διατάξεις για τη μεταβολή της θερμοκρασίας και της υγρασίας, στις οποίες περιλαμβάνονται και εκείνες στις οποίες ο υγρομετρικός βαθμός δεν μπορεί να ρυθμιστεί χωριστά, με ψυκτική διάταξη και βαλβίδα αντιστροφής του θερμικού κύκλου (αντιστρέψιμες αντλίες θερμότητας)

                        .82

                        Μηχανές και συσκευές τεχνητού κλίματος που περιλαμβάνουν ανεμιστήρα με κινητήρα και διατάξεις για τη μεταβολή της θερμοκρασίας και της υγρασίας, στις οποίες περιλαμβάνονται και εκείνες στις οποίες ο υγρομετρικός βαθμός δεν μπορεί να ρυθμιστεί χωριστά, με ψυκτική διάταξη αλλά χωρίς βαλβίδα αντιστροφής του θερμικού κύκλου

                        .83

                        Μηχανές και συσκευές τεχνητού κλίματος που περιλαμβάνουν ανεμιστήρα με κινητήρα και διατάξεις για τη μεταβολή της θερμοκρασίας και της υγρασίας, στις οποίες περιλαμβάνονται και εκείνες στις οποίες ο υγρομετρικός βαθμός δεν μπορεί να ρυθμιστεί χωριστά, χωρίς ψυκτική διάταξη

                        .90

                        Μέρη των μηχανών και συσκευών τεχνητού κλίματος των διακρίσεων 8415.81, 8415.82 ή 8415.83

                        84.18

                        8418.10

                        Συνδυασμοί ψυγείων και καταψυκτών-διατηρητών που έχουν χωριστές εξωτερικές πόρτες

                        .30

                        Έπιπλα καταψύκτες-διατηρητές τύπου κιβωτίου, με χωρητικότητα που δεν υπερβαίνει τα 800 1

                        .40

                        Έπιπλα καταψύκτες-διατηρητές τύπου ντουλαπιού, με χωρητικότητα που δεν υπερβαίνει τα 900 1

                        .61

                        Μονάδες ψύξης με συμπίεση στις οποίες οι συμπυκνωτές είναι εναλλάκτες θερμότητας

                        .69

                        Εξοπλισμός ψύξης ή κατάψυξης, εκτός από ψυγεία οικιακού τύπου ή εξοπλισμό ψύξης ή κατάψυξης των διακρίσεων 8418.10, 8418.30, 8418.40 ή 8418.61

                        84.19

                        8419.50

                        Εναλλάκτες θερμότητας

                        .81

                        Συσκευές για την παρασκευή ζεστών ποτών ή για το ψήσιμο ή τη θέρμανση των τροφίμων

                        .90

                        Μέρη εναλλακτών θερμότητας της διάκρισης 8419.50

                        84.21

                        8421.19

                        Μηχανές και συσκευές φυγόκεντρες

                        .21

                        Μηχανές και συσκευές διήθησης ή καθαρισμού του νερού

                        .23

                        Φίλτρα λαδιού ή ορυκτελαίων για κινητήρες εσωτερικής καύσης

                        .29

                        Μηχανές και συσκευές για τη διήθηση ή το καθάρισμα άλλων υγρών, πλην του νερού ή των ποτών, άλλες από εκείνες της διάκρισης 8421.23

                        .31

                        Φίλτρα εισόδου του αέρα για κινητήρες εσωτερικής καύσης

                        .39

                        Μηχανήματα και συσκευές για τη διήθηση ή τον καθαρισμό αερίων εκτός από φίλτρα εισαγωγής αέρα για κινητήρες εσωτερικής καύσης

                        84.24

                        8424.10

                        Πυροσβεστήρες, έστω και γεμάτοι

                        84.25

                        8425.11

                        Πολύσπαστα και ανυψωτικά μηχανήματα (με εξαίρεση τους καδοφόρους ανυψωτήρες), με ηλεκτρικό κινητήρα

                        .19

                        Πολύσπαστα και ανυψωτικά μηχανήματα (με εξαίρεση τους καδοφόρους ανυψωτήρες), χωρίς ηλεκτρικό κινητήρα

                        .31

                        Βαρούλκα και εργάτες, με ηλεκτρικό κινητήρα

                        .39

                        Βαρούλκα και εργάτες, χωρίς ηλεκτρικό κινητήρα

                        .42

                        Γρύλοι εν γένει, υδραυλικοί

                        .49

                        Γρύλοι εν γένει, μη υδραυλικοί

                        84.26

                        8426.99

                        Άλλοι γερανοί

                        84.28

                        8428.10

                        Ανελκυστήρες και αναβατήρες φορτίου

                        .20

                        Συσκευές ανύψωσης και μεταφοράς, που λειτουργούν με πεπιεσμένο αέρα

                        .33

                        Συσκευές ανύψωσης και μεταφοράς με ιμάντα, συνεχούς λειτουργίας, για εμπορεύματα ή υλικά, που δεν είναι ειδικά σχεδιασμένες για υπόγεια χρήση

                        .39

                        Συσκευές ανύψωσης και μεταφοράς, συνεχούς λειτουργίας, για εμπορεύματα ή υλικά, εκτός εκείνων που είναι ειδικά σχεδιασμένες για υπόγεια χρήση, τύπου κάδου ή τύπου ταινίας

                        .90

                        Άλλα μηχανήματα ανύψωσης, μετακίνησης, φόρτωσης ή εκφόρτωσης

                        84.43

                        8443.31

                        Μηχανές και συσκευές που πραγματοποιούν δύο ή περισσότερες από τις ακόλουθες λειτουργίες: εκτύπωση, αντιγραφή ή διαβίβαση στοιχείων με τη χρήση τηλεομοιοτυπίας, που μπορούν να συνδέονται με αυτόματη μηχανή επεξεργασίας πληροφοριών ή με δίκτυο

                        .32

                        Εκτυπωτές, εκτός από μηχανές και συσκευές εκτύπωσης μέσω πλακών πινάκων, κυλίνδρων και άλλων οργάνων εκτύπωσης της κλάσης 8442, που μπορούν να συνδέονται με αυτόματη μηχανή επεξεργασίας πληροφοριών ή με δίκτυο

                        84.71

                        8471.41

                        Άλλες αυτόματες μηχανές επεξεργασίας δεδομένων, που περιέχουν στο ίδιο περίβλημα τουλάχιστον μια κεντρική μονάδα επεξεργασίας, μια μονάδα εισόδου και μια μονάδα εξόδου, συνδυασμένες ή μη

                        .49

                        Άλλες αυτόματες μηχανές επεξεργασίας δεδομένων, διαφορετικές από εκείνες που αναφέρονται στη διάκριση 8471.41, που παρουσιάζονται με τη μορφή συστημάτων

                        .50

                        Μονάδες επεξεργασίας εκτός από εκείνες των διακρίσεων 8471.41 ή 8471.49, που περιέχουν ή όχι στο ίδιο περίβλημα έναν ή δύο από τους ακόλουθους τύπους μονάδων: μονάδα μνήμης, μονάδα εισόδου και μονάδα εξόδου

                        .60

                        Μονάδες εισόδου ή εξόδου που περιέχουν ή όχι στο ίδιο περίβλημα μονάδες μνήμης

                        .70

                        Μονάδες μνήμης

                        84.79

                        8479.89

                        Μηχανές και μηχανικές συσκευές με ιδιαίτερη λειτουργία, που δεν κατονομάζονται ούτε περιλαμβάνονται αλλού στο κεφάλαιο 84, περιλαμβανομένων των ακόλουθων: εκκινητήρες, μη ηλεκτρικοί· ρυθμιστές ελίκων, μη ηλεκτρικοί· σερβομηχανισμοί, μη ηλεκτρικοί· καθαριστήρες αλεξήνεμου, μη ηλεκτρικοί· υδροπνευματικοί συσσωρευτές· εκκινητήρες πεπιεσμένου αέρα για στροβιλοκινητήρες, ελικοστροβιλοκινητήρες ή άλλους αεριοστροβίλους· ειδικά συγκροτήματα τουαλέτας για αεροσκάφη· μηχανικές συσκευές για αντιστροφείς ώθησης· συσκευές ύγρανσης και αφύγρανσης του αέρα

                        .90

                        Μέρη μηχανών και συσκευών που απαριθμούνται στη διάκριση 8479.89

                        84.83

                        8483.10

                        Άξονες για τη μετάδοση της κίνησης (στους οποίους περιλαμβάνονται και οι εκκεντροφόροι και οι στροφαλοφόροι άξονες) και στρόφαλοι

                        .30

                        Έδρανα, άλλα από εκείνα με ενσωματωμένα ρουλεμάν· κουζινέτα

                        .40

                        Οδοντωτοί τροχοί και τροχοί τριβής, άλλοι από τους απλούς τροχούς και άλλα βασικά όργανα για τη μετάδοση της κίνησης που παρουσιάζονται χωριστά· ελικωτοί άξονες με μπίλιες ή κυλινδρίσκους· υποπολλαπλασιαστές, πολλαπλασιαστές και μετατροπείς ταχύτητας, στους οποίους περιλαμβάνονται και οι μετατροπείς ζεύξης ρουλεμάν με κυλινδρικούς κυλίνδρους

                        .50

                        Σφόνδυλοι και τροχαλίες, στις οποίες περιλαμβάνονται και οι αυλακωτές τροχαλίες

                        .60

                        Συμπλέκτες και όργανα σύζευξης, στα οποία περιλαμβάνονται και οι αρθρωτές συναρμογές

                        .90

                        Οδοντοτροχοί και άλλα βασικά όργανα για τη μετάδοση της κίνησης που παρουσιάζονται χωριστά· μέρη των ειδών των διακρίσεων 8483.10, 8483.30, 8483.40, 8483.50 ή 8483.60

                        84.84

                        8484.10

                        Μεταλλοπλαστικές συναρμογές (φλάντζες) συνδυασμένες με άλλο υλικό ή με δύο ή περισσότερα στρώματα μετάλλου

                        .90

                        Συλλογές ή συνδυασμοί συναρμογών διαφόρων συνθέσεων που παρουσιάζονται σε σακουλάκια, φακέλους ή ανάλογες συσκευασίες

                        85.01

                        8501.20

                        Ηλεκτρικοί κινητήρες εναλλασσόμενου/συνεχούς ρεύματος γενικής χρήσης, με ισχύ που υπερβαίνει τα 735 W, αλλά δεν υπερβαίνει τα 150 kW

                        .31

                        Ηλεκτρικοί κινητήρες συνεχούς ρεύματος, άλλοι από εκείνους της διάκρισης 8501.20, με ισχύ που υπερβαίνει τα 735 W, αλλά δεν υπερβαίνει τα 750 W· ηλεκτρικές γεννήτριες συνεχούς ρεύματος με ισχύ που δεν υπερβαίνει τα 750 W

                        .32

                        Ηλεκτρικοί κινητήρες και γεννήτριες συνεχούς ρεύματος, άλλα από εκείνα της διάκρισης 8501.20, με ισχύ που υπερβαίνει τα 750 W, αλλά δεν υπερβαίνει τα 75 kW

                        .33

                        Ηλεκτρικοί κινητήρες συνεχούς ρεύματος, άλλοι από εκείνους της διάκρισης 8501.20, με ισχύ που υπερβαίνει τα 75 kW, αλλά δεν υπερβαίνει τα 150 kW· ηλεκτρικές γεννήτριες συνεχούς ρεύματος, με ισχύ που υπερβαίνει τα 75 kW, αλλά δεν υπερβαίνει τα 375 kW

                        .34

                        Ηλεκτρικές γεννήτριες συνεχούς ρεύματος, με ισχύ που υπερβαίνει τα 375 kW

                        .40

                        Ηλεκτρικοί κινητήρες εναλλασσόμενου ρεύματος, μονοφασικοί, άλλοι από εκείνους της διάκρισης 8501.20, με ισχύ που υπερβαίνει τα 735 W, αλλά δεν υπερβαίνει τα 150 kW

                        .51

                        Ηλεκτρικοί κινητήρες εναλλασσόμενου ρεύματος, πολυφασικοί, άλλοι από εκείνους της διάκρισης 8501.20, με ισχύ που υπερβαίνει τα 735 W, αλλά δεν υπερβαίνει τα 750 W

                        .52

                        Ηλεκτρικοί κινητήρες εναλλασσόμενου ρεύματος, πολυφασικοί, άλλοι από εκείνους της διάκρισης 8501.20, με ισχύ που υπερβαίνει τα 750 W, αλλά δεν υπερβαίνει τα 75 kW

                        .53

                        Ηλεκτρικοί κινητήρες εναλλασσόμενου ρεύματος, πολυφασικοί, άλλοι από εκείνους της διάκρισης 8501.20, με ισχύ που υπερβαίνει τα 75 kW, αλλά δεν υπερβαίνει τα 150 kW

                        .61

                        Ηλεκτρικές γεννήτριες εναλλασσόμενου ρεύματος (εναλλάκτες), με ισχύ που δεν υπερβαίνει τα 75 kVA

                        .62

                        Ηλεκτρικές γεννήτριες εναλλασσόμενου ρεύματος (εναλλάκτες), με ισχύ που υπερβαίνει τα 75 kVA, αλλά δεν υπερβαίνει τα 375 kVA

                        .63

                        Ηλεκτρικές γεννήτριες εναλλασσόμενου ρεύματος (εναλλάκτες), με ισχύ που υπερβαίνει τα 375 kVA, αλλά δεν υπερβαίνει τα 750 kVA

                        85.02

                        8502.11

                        Συγκροτήματα παραγωγής ηλεκτρικού ρεύματος με εμβολοφόρο κινητήρα εσωτερικής καύσης, του οποίου η ανάφλεξη γίνεται με συμπίεση (κινητήρες ντίζελ ή ημιντίζελ), με ισχύ που δεν υπερβαίνει τα 75 kVA

                        .12

                        Συγκροτήματα παραγωγής ηλεκτρικού ρεύματος με εμβολοφόρο κινητήρα εσωτερικής καύσης, του οποίου η ανάφλεξη γίνεται με συμπίεση (κινητήρες ντίζελ ή ημιντίζελ), με ισχύ που υπερβαίνει τα 75 kVA, αλλά δεν υπερβαίνει τα 375 kVA

                        .13

                        Συγκροτήματα παραγωγής ηλεκτρικού ρεύματος με εμβολοφόρο κινητήρα εσωτερικής καύσης, του οποίου η ανάφλεξη γίνεται με συμπίεση (κινητήρες ντίζελ ή ημιντίζελ), με ισχύ που υπερβαίνει τα 375 kVA

                        .20

                        Συγκροτήματα παραγωγής ηλεκτρικού ρεύματος με εμβολοφόρο κινητήρα εσωτερικής καύσης, του οποίου η ανάφλεξη γίνεται με σπινθήρες (κινητήρες εκρήξεως)

                        .31

                        Άλλα συγκροτήματα παραγωγής ηλεκτρικού ρεύματος, που λειτουργούν με αιολική ενέργεια

                        .39

                        Άλλα συγκροτήματα παραγωγής ηλεκτρικού ρεύματος, άλλα από εκείνα της διάκρισης 8502.31

                        .40

                        Μετατροπείς στρεφόμενοι ηλεκτρικοί

                        85.04

                        8504.10

                        Έρματα για λαμπτήρες ή λυχνίες εκκένωσης

                        .31

                        Ηλεκτρικοί μετασχηματιστές, εκτός από υγρούς διηλεκτρικούς μετασχηματιστές, με ισχύ που δεν υπερβαίνει το 1 kVA

                        .32

                        Ηλεκτρικοί μετασχηματιστές, εκτός από υγρούς διηλεκτρικούς μετασχηματιστές, με ισχύ που υπερβαίνει το 1 kVA, αλλά δεν υπερβαίνει τα 16 kVA

                        .33

                        Ηλεκτρικοί μετασχηματιστές, εκτός από υγρούς διηλεκτρικούς μετασχηματιστές, με ισχύ που υπερβαίνει τα 16 kVA, αλλά δεν υπερβαίνει τα 500 kVA

                        .40

                        Ηλεκτρικοί μετατροπείς ρεύματος, στατικοί

                        .50

                        Ηλεκτρικά πηνία αντίδρασης και αυτεπαγωγής πλην των ερμάτων για λαμπτήρες ή λυχνίες εκκένωσης

                        85.07

                        8507.10

                        Ηλεκτρικοί συσσωρευτές μολύβδου-οξέος, των τύπων που χρησιμοποιούνται για το ξεκίνημα των εμβολοφόρων κινητήρων

                        .20

                        Άλλοι ηλεκτρικοί συσσωρευτές μολύβδου-οξέος

                        .30

                        Ηλεκτρικοί συσσωρευτές νικελίου-καδμίου

                        .40

                        Ηλεκτρικοί συσσωρευτές νικελίου-σιδήρου

                        .80

                        Άλλοι ηλεκτρικοί συσσωρευτές

                        .90

                        Μέρη ηλεκτρικών συσσωρευτών

                        85.11

                        8511.10

                        Αναφλεκτήρες αφής

                        .20

                        Συσκευές μαγνητοηλεκτρικές· συσκευές δυναμομαγνητοηλεκτρικές· μαγνητικοί σφόνδυλοι

                        .30

                        Διανομείς· πηνία ανάφλεξης

                        .40

                        Ηλεκτρικοί εκκινητήρες (μίζες), έστω και αν λειτουργούν ως γεννήτριες

                        .50

                        Άλλες ηλεκτρικές γεννήτριες που χρησιμοποιούνται σε συνδυασμό με κινητήρες εσωτερικής καύσης στους οποίους η ανάφλεξη γίνεται με ηλεκτρικούς σπινθήρες ή με συμπίεση

                        .80

                        Άλλες ηλεκτρικές συσκευές και διατάξεις για την αφή ή το ξεκίνημα, των τύπων που χρησιμοποιούνται για ή σε συνδυασμό με κινητήρες εσωτερικής καύσης στους οποίους η ανάφλεξη γίνεται με ηλεκτρικούς σπινθήρες ή με συμπίεση, και διατάξεις σύνδεσης-αποσύνδεσης, που χρησιμοποιούνται σε συνδυασμό με τους κινητήρες αυτούς

                        85.16

                        8516.80

                        Ηλεκτρικές θερμαντικές αντιστάσεις συναρμολογημένες σε ένα απλό υποστήριγμα από μονωτική ύλη και συνδεδεμένες με κύκλωμα, για την αφαίρεση του πάγου ή του αχνού

                        85.17

                        8517.12

                        Τηλέφωνα για κυψελοειδή δίκτυα ή για άλλα ασύρματα δίκτυα

                        .61

                        Σταθμοί βάσης για τη ραδιοτηλεφωνία ή τη ραδιοτηλεγραφία

                        .62

                        Συσκευές λήψης ή εκπομπής για τη ραδιοτηλεφωνία ή τη ραδιοτηλεγραφία, εκτός από εκείνες της διάκρισης 8517.61

                        .69

                        Συσκευές για τη ραδιοτηλεφωνία ή τη ραδιοτηλεγραφία, εκτός από εκείνες των διακρίσεων 8517.61 ή 8517.62

                        .70

                        Κεραίες και ανακλαστήρες κεραιών για συσκευές ραδιοτηλεφωνίας ή ραδιοτηλεγραφίας

                        85.18

                        8518.10

                        Μικρόφωνα και τα υποστηρίγματά τους

                        .21

                        Μεγάφωνα απλά, προσαρμοσμένα σε πλαίσιο

                        .22

                        Μεγάφωνα πολλαπλά, προσαρμοσμένα στο ίδιο πλαίσιο

                        .29

                        Μεγάφωνα, μη προσαρμοσμένα σε πλαίσιο

                        .30

                        Ακουστικά κεφαλńς και αυτιών, έστω και συνδυασμένα με μικρόφωνο, και σύνολα ή συνδυασμοί που αποτελούνται από ένα μικρόφωνο και ένα ή περισσότερα μεγάφωνα

                        .40

                        Ηλεκτρικοί ενισχυτές ακουστικής συχνότητας

                        .50

                        Ηλεκτρικές συσκευές για την ενίσχυση του ήχου

                        85.19

                        8519.81

                        Συσκευές εγγραφής του ήχου που χρησιμοποιούν μαγνητικό ή οπτικό υπόθεμα ή υπόθεμα με ημιαγωγό, χωρίς ενσωματωμένη διάταξη αναπαραγωγής ήχου

                        .89

                        Συσκευές εγγραφής του ήχου που δεν χρησιμοποιούν μαγνητικό ή οπτικό υπόθεμα ή υπόθεμα με ημιαγωγό, χωρίς ενσωματωμένη διάταξη αναπαραγωγής ήχου

                        85.21

                        8521.10

                        Συσκευές εγγραφής ή αναπαραγωγής βιντεοφωνικές, έστω και με ενσωματωμένο δέκτη βιντεοφωνικών σημάτων, με μαγνητικές ταινίες

                        85.22

                        8522.90

                        Σύνολα και υποσύνολα που αποτελούνται από δύο ή περισσότερα από δύο μέρη ή συναρμολογημένα τεμάχια, για τις συσκευές εγγραφής του ήχου που χρησιμοποιούν μαγνητικό ή οπτικό υπόθεμα ή υπόθεμα με ημιαγωγό, χωρίς ενσωματωμένη διάταξη αναπαραγωγής ήχου, που υπάγονται στη διάκριση 8519.81, και άλλες συσκευές εγγραφής χωρίς ενσωματωμένη διάταξη αναπαραγωγής ήχου

                        85.26

                        8526.10

                        Συσκευές ραδιοανίχνευσης και ραδιοβόλισης (ραντάρ)

                        .91

                        Συσκευές ραδιοναυσιπλοΐας

                        .92

                        Συσκευές ραδιοτηλεχειρισμού

                        85.28

                        8528.41

                        Οθόνες απεικόνισης με σωληνωτές καθοδικές λυχνίες, των τύπων που χρησιμοποιούνται αποκλειστικά ή κυρίως σε αυτόματα συστήματα επεξεργασίας δεδομένων της κλάσης 8471

                        .51

                        Άλλες οθόνες απεικόνισης των τύπων που χρησιμοποιούνται αποκλειστικά ή κυρίως σε αυτόματα συστήματα επεξεργασίας δεδομένων της κλάσης 8471

                        .61

                        Προβολείς των τύπων που χρησιμοποιούνται αποκλειστικά ή κυρίως σε αυτόματα συστήματα επεξεργασίας δεδομένων της κλάσης 8471

                        85.29

                        8529.10

                        Κεραίες και ανακλαστήρες κεραιών κάθε τύπου, κατάλληλα για χρήση αποκλειστικά ή κυρίως με τις συσκευές της κλάσης 85.26

                        .90

                        Σύνολα και υποσύνολα των συσκευών της κλάσης 8526, που αποτελούνται από δύο ή περισσότερα από δύο μέρη ή συναρμολογημένα τεμάχια

                        85.31

                        8531.10

                        Ηλεκτρικές ειδοποιητήριες συσκευές για την προστασία κατά της κλοπής ή της πυρκαγιάς και παρόμοιες συσκευές

                        8531.20

                        Πίνακες ενδείξεων που έχουν ενσωματωμένες διατάξεις με υγρούς κρυστάλλους (LCD) ή με φωτοδιόδους (LED)

                        .80

                        Ηλεκτρικές συσκευές ακουστικής ή οπτικής σηματοδότησης, εκτός από εκείνες των διακρίσεων 8531.10 ή 8531.20

                        85.36

                        8536.70

                        Σύνδεσμοι από πλαστικές ύλες για οπτικές ίνες, δέσμες ή καλώδια οπτικών ινών

                        85.39

                        8539.10

                        Είδη με την ονομασία «φάροι και προβολείς σφραγισμένοι»

                        85.43

                        8543.70

                        Συσκευές καταγραφής στοιχείων πτήσης· ηλεκτρικοί συγχρονιστές και μεταγωγείς· συσκευές για τη διάλυση του πάγου και του αχνού με ηλεκτρικές αντιστάσεις για αεροσκάφη

                        .90

                        Σύνολα και υποσύνολα για συσκευές καταγραφής στοιχείων πτήσης, που αποτελούνται από δύο ή περισσότερα από δύο μέρη ή συναρμολογημένα τεμάχια

                        85.44

                        8544.30

                        Συρμάτινες διατάξεις ανάφλεξης και άλλες συρμάτινες διατάξεις των τύπων που χρησιμοποιούνται σε αεροσκάφη

                        88.01

                        8801.00

                        Αερόστατα και πηδαλιουχούμενα· ανεμόπτερα, αιωροπλάνα και άλλα μη μηχανοκίνητα αεροσκάφη

                        88.02

                        8802.11

                        Ελικόπτερα με βάρος χωρίς φορτίο που δεν υπερβαίνει τα 2.000 kg

                        .12

                        Ελικόπτερα με βάρος χωρίς φορτίο που υπερβαίνει τα 2.000 kg

                        .20

                        Αεροπλάνα και άλλα μηχανοκίνητα οχήματα αέρος, με βάρος χωρίς φορτίο που δεν υπερβαίνει τα 2.000 kg

                        .30

                        Αεροπλάνα και άλλα μηχανοκίνητα οχήματα αέρος, με βάρος χωρίς φορτίο που υπερβαίνει τα 2.000 kg, αλλά δεν υπερβαίνει τα 15.000 kg

                        .40

                        Αεροπλάνα και άλλα μηχανοκίνητα οχήματα αέρος, με βάρος χωρίς φορτίο που υπερβαίνει τα 15.000 kg

                        88.03

                        8803.10

                        Έλικες και έλικες ελικοπτέρων, και τα μέρη τους

                        .20

                        Συστήματα προσγείωσης και τα μέρη τους

                        .30

                        Μέρη αεροπλάνων ή ελικοπτέρων, άλλα από εκείνα των διακρίσεων 8803.10 ή 8803.20

                        .90

                        Άλλα μέρη των προϊόντων των κλάσεων 88.01 ή 88.02

                        88.05

                        8805.29

                        Συσκευές εδάφους για την εκπαίδευση στην πτήση και τα μέρη τους, εκτός από προσομοιωτές αερομαχίας και τα μέρη τους της διάκρισης 8805.21

                        90.01

                        9001.90

                        Φακοί, πρίσματα, καθρέπτες και άλλα στοιχεία οπτικής από κάθε ύλη, μη συναρμολογημένα, άλλα από εκείνα από γυαλί που δεν είναι οπτικά κατεργασμένο

                        90.02

                        9002.90

                        Φακοί, πρίσματα, καθρέπτες και άλλα στοιχεία οπτικής, εκτός από αντικειμενικούς φακούς ή φίλτρα, από κάθε ύλη, συναρμολογημένα, για όργανα ή συσκευές, άλλα από εκείνα από γυαλί που δεν είναι οπτικά κατεργασμένο

                        90.14

                        9014.10

                        Πυξίδες, στις οποίες περιλαμβάνονται και οι πυξίδες ναυσιπλοΐας

                        .20

                        Όργανα και συσκευές για την εναέρια ναυσιπλοΐα (άλλα από τις πυξίδες)

                        .90

                        Μέρη και εξαρτήματα για πυξίδες και για όργανα και συσκευές για την εναέρια ναυσιπλοΐα (άλλα από τις πυξίδες)

                        90.20

                        9020.00

                        Αναπνευστικές συσκευές και προσωπίδες κατά των αερίων, με εξαίρεση τις προστατευτικές προσωπίδες που δεν φέρουν μηχανισμό και κινητό στοιχείο φιλτραρίσματος, και με εξαίρεση τα μέρη τους

                        90.25

                        9025.11

                        Θερμόμετρα και πυρόμετρα, με υγρό, για άμεση ανάγνωση των ενδείξεων, μη συνδυασμένα με άλλα όργανα

                        .19

                        Άλλα θερμόμετρα και πυρόμετρα, μη συνδυασμένα με άλλα όργανα

                        .80

                        Άλλα όργανα της κλάσης 90.25

                        .90

                        Μέρη και εξαρτήματα των οργάνων των διακρίσεων 9025.11, 9025.19 ή 9025.80

                        90.26

                        9026.10

                        Όργανα και συσκευές για τη μέτρηση ή τον έλεγχο της παροχής ή της στάθμης των υγρών

                        .20

                        Όργανα και συσκευές για τη μέτρηση ή τον έλεγχο της πίεσης των υγρών και των αερίων

                        .80

                        Όργανα και συσκευές μέτρησης και ελέγχου μεταβλητών για υγρά ή αέρια, πλην των μέσων και συσκευών των διακρίσεων 9026.10 ή 9026.20

                        .90

                        Μέρη οργάνων και συσκευών των διακρίσεων 9026.10, 9026.20 ή 9026.80

                        90.29

                        9029.10

                        Ηλεκτρικοί ή ηλεκτρονικοί μετρητές στροφών

                        .20

                        Συσκευές ένδειξης της ταχύτητας και ταχύμετρα

                        .90

                        Μέρη και εξαρτήματα μετρητών στροφών, συσκευών ένδειξης της ταχύτητας και ταχυμέτρων

                        90.30

                        9030.10

                        Όργανα και συσκευές για τη μέτρηση ή την ανίχνευση των ιοντιζουσών ακτινοβολιών

                        .20

                        Παλμογράφοι και παλμογράφοι με διάταξη καταγραφής

                        .31

                        Πολύμετρα για τη μέτρηση ή τον έλεγχο της τάσης, έντασης, αντίστασης ή ισχύος του ηλεκτρικού ρεύματος, χωρίς διάταξη καταγραφής

                        .32

                        Πολύμετρα για τη μέτρηση ή τον έλεγχο της τάσης, έντασης, αντίστασης ή ισχύος του ηλεκτρικού ρεύματος, με διάταξη καταγραφής

                        .33

                        Όργανα και συσκευές, άλλα από εκείνα των διακρίσεων 9030.10, 9030.20 ή 9030.31, για τη μέτρηση ή τον έλεγχο της τάσης, έντασης, αντίστασης ή ισχύος του ηλεκτρικού ρεύματος, χωρίς διάταξη καταγραφής

                        .39

                        Όργανα και συσκευές, άλλα από εκείνα των διακρίσεων 9030.10, 9030.20 ή 9030.32, για τη μέτρηση ή τον έλεγχο της τάσης, έντασης, αντίστασης ή ισχύος του ηλεκτρικού ρεύματος, με διάταξη καταγραφής

                        .40

                        Όργανα και συσκευές, άλλα από εκείνα των διακρίσεων 9030.10, 9030.20, 9030.32, ή 9030.39, για τη μέτρηση ή τον έλεγχο των ηλεκτρικών μεγεθών, με διάταξη καταγραφής, ειδικά σχεδιασμένα για τις τηλεπικοινωνίες

                        .84

                        Όργανα και συσκευές, άλλα από εκείνα των διακρίσεων 9030.10, 9030.20, 9030.32, 9030.39 ή 9030.40, για τη μέτρηση ή τον έλεγχο των ηλεκτρικών μεγεθών, με διάταξη καταγραφής

                        .89

                        Όργανα και συσκευές, άλλα από εκείνα των διακρίσεων 9030.10, 9030.20, 9030.31, 9030.32, 9030.33, 9030.39, 9030.40 ή 9030.84, για τη μέτρηση ή τον έλεγχο των ηλεκτρικών μεγεθών

                        .90

                        Μέρη και εξαρτήματα των οργάνων και συσκευών των διακρίσεων 9030.10, 9030.20, 9030.31, 9030.32, 9030.33, 9030.39, 9030.40, 9030.84 ή 9030.89

                        90.31

                        9031.80

                        Όργανα και συσκευές μέτρησης ή ελέγχου που δεν κατονομάζονται ούτε περιλαμβάνονται αλλού στο κεφάλαιο 90

                        .90

                        Μέρη και εξαρτήματα των οργάνων και συσκευών της διάκρισης 9031.80

                        90.32

                        9032.10

                        Θερμοστάτες

                        .20

                        Μανοστάτες (ρυθμιστές πίεσης)

                        .81

                        Υδραυλικά ή διά πεπιεσμένου αέρα όργανα και συσκευές ρύθμισης

                        .89

                        Άλλα όργανα και συσκευές για την αυτόματη ρύθμιση ή τον αυτόματο έλεγχο

                        .90

                        Μέρη και εξαρτήματα των αυτόματων οργάνων και συσκευών ρύθμισης ή ελέγχου της κλάσης 90.32

                        91.04

                        9104.00

                        Ρολόγια για τους πίνακες των οργάνων ελέγχου και ρολόγια παρόμοιου τύπου για αεροσκάφη

                        91.09

                        9109.19

                        Μηχανισμοί ωρολογοποιίας που δεν υπερβαίνουν τα 50 mm σε πλάτος ή διάμετρο, πλήρεις και συναρμολογημένοι, που λειτουργούν με μπαταρία, με συσσωρευτή ή με το ηλεκτρικό δίκτυο, άλλοι από τους μηχανισμούς για ξυπνητήρια

                        .90

                        Μηχανισμοί ωρολογοποιίας που δεν υπερβαίνουν τα 50 mm σε πλάτος ή διάμετρο, πλήρεις και συναρμολογημένοι, εκτός από εκείνους  που λειτουργούν με μπαταρία, με συσσωρευτή ή με το ηλεκτρικό δίκτυο, άλλοι από τους μηχανισμούς για ξυπνητήρια

                        94.01

                        9401.10

                        Καθίσματα, άλλα από εκείνα που καλύπτονται με δέρμα

                        94.03

                        9403.20

                        Έπιπλα από μέταλλο, εκτός από καθίσματα

                        .70

                        Έπιπλα από πλαστικές ύλες, εκτός από καθίσματα

                        94.05

                        9405.10

                        Ηλεκτρικά φωτιστικά εξαρτήματα οροφής ή τοίχου, από κοινά μέταλλα ή από πλαστικές ύλες

                        .60

                        Λάμπες-ρεκλάμες, φωτεινά σήματα, φωτεινές ενδεικτικές πινακίδες και παρόμοια είδη, από κοινά μέταλλα ή από πλαστικές ύλες

                        .92

                        Μέρη των ειδών των διακρίσεων 9405.10 ή 9405.60, από πλαστικές ύλες

                        .99

                        Μέρη των ειδών των διακρίσεων 9405.10 ή 9405.60, από κοινά μέταλλα

               ____________

                     (1)
                  Για τους σκοπούς του άρθρου 1 παράγραφος 1 της παρούσας συμφωνίας, οι «επίγειοι προσομοιωτές πτήσης» πρέπει να θεωρούνται ως συσκευές εδάφους για την εκπαίδευση στην πτήση, όπως προβλέπεται στο σημείο 8805.29 του εναρμονισμένου συστήματος.


Avis juridique important

|

51997PC0227

Πρόταση απόφασης του Συμβουλίου για την τροποποίηση των αποφάσεων 95/409/ΕΚ, 95/410/ΕΚ και 95/411/ΕΚ του Συμβουλίου σχετικά με τις μεθόδους που πρέπει να χρησιμοποιούνται για τη διενέργεια μικροβιολογικών ελέγχων  /* COM/97/0227 τελικό - CNS 97/0142 */

Επίσημη Εφημερίδα αριθ. C 202 της 02/07/1997 σ. 0011

Πρόταση απόφασης του Συμβουλίου για τροποποίηση των αποφάσεων 95/409/ΕΚ, 95/410/ΕΚ και 95/411/ΕΚ του Συμβουλίου σχετικά με τις μεθόδους που πρέπει να χρησιμοποιούνται για τη διενέργεια μικροβιολογικών ελέγχων (97/C 202/09) (Κείμενο που παρουσιάζει ενδιαφέρον για τον ΕΟΧ) COM(97) 227 τελικό - 97/0142(CNS)(Υποβλήθηκε από την Επιτροπή στις 23 Μαΐου 1997)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την πρόταση της Επιτροπής,τη γνώμη του Ευρωπαϊκού Κοινοβουλίου,την οδηγία 64/433/ΕΟΚ του Συμβουλίου, της 26ης Ιουνίου 1964, περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (1), όπως τροποποιήθηκε από την οδηγία 95/23/ΕΚ (2), και ιδίως το άρθρο 5 παράγραφος 3 στοιχείο α),την οδηγία 90/539/ΕΟΚ του Συμβουλίου, της 15ης Οκτωβρίου 1990, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση στο τρίτες χώρες (3), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 10β παράγραφος 1,την οδηγία 71/118/ΕΟΚ του Συμβουλίου, της 15ης Φεβρουαρίου 1971, περί υγειονομικών προβλημάτων στον τομέα των συναλλαγών νωπών κρεάτων πουλερικών (4), όπως τροποποιήθηκε από την οδηγία 96/23/ΕΚ (5), και ιδίως το άρθρο 5 παράγραφος 3 στοιχείο α),Εκτιμώντας:ότι η επιστημονική κτηνιατρική επιτροπή στην έκθεσή της, της 3ης Ιουνίου 1996, εξέφρασε τη γνώμη της σχετικά με τις μεθόδους μικροβιολογικού ελέγχου που παρέχουν ισοδύναμες εγγυήσεις 7ότι είναι σκόπιμο να τροποποιηθούν οι αποφάσεις 95/409/ΕΚ, 95/410/ΕΚ και 95/411/ΕΚ, προκειμένου να καταστεί δυνατή η εφαρμογή μιας μεθόδου μικροβιολογικού ελέγχου που να παρέχει ισοδύναμες εγγυήσεις με αυτή που προβλέπεται 7ότι, για να επιτραπεί η εφαρμογή νέων μεθόδων που παρέχουν ισοδύναμες εγγυήσεις, είναι σκόπιμο να προβλεφθεί διαδικασία στενής συνεργασίας μεταξύ της Επιτροπής και των κρατών μελών, όπως προβλέπεται είτε στο άρθρο 16 της οδηγίας 64/433/ΕΟΚ (6) περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων, όπως τροποποιήθηκε τελευταία από την πράξη προσχώρησης της Αυστρίας, της Σουηδίας και της Φινλανδίας, είτε στο άρθρο 32 της οδηγίας 90/539/ΕΟΚ (7) σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες, όπως τροποποιήθηκε τελευταία από την πράξη προσχώρησης της Αυστρίας, της Σουηδίας και της Φινλανδίας, είτε στο άρθρο 21 της οδηγίας 71/118/ΕΟΚ (8) περί υγειονομικών προβλημάτων στον τομέα των συναλλαγών νωπών κρεάτων πουλερικών, όπως τροποποιήθηκε τελευταία από την πράξη προσχώρησης της Αυστρίας, της Σουηδίας και της Φινλανδίας 7ότι οι μέθοδοι που περιγράφονται στην παρούσα απόφαση λαμβάνουν υπόψη τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Το παράρτημα Γ της απόφασης 95/409/ΕΚ αντικαθίσταται από το ακόλουθο κείμενο:«ΜΙΚΡΟΒΙΟΛΟΓΙΚΗ ΜΕΘΟΔΟΣ ΓΙΑ ΤΗΝ ΕΞΕΤΑΣΗ ΤΩΝ ΔΕΙΓΜΑΤΩΝ- Ο μικροβιολογικός έλεγχος για την εξέταση των δειγμάτων για σαλμονέλα πρέπει να διενεργείται είτε με βάση το πρότυπο του Διεθνούς Οργανισμού Τυποποίησης ISO 6579: 1993 ή αναθεωρημένες εκδόσεις του, είτε με βάση τη μέθοδο που περιγράφει η σκανδιναβική επιτροπή για την ανάλυση των τροφών (Nordic Committee on Food Analysis) (μέθοδος NMKL αριθ. 71, 4η έκδοση, 1991) ή αναθεωρημένες εκδόσεις της. Ωστόσο, οι μέθοδοι που παρέχουν ισοδύναμες εγγυήσεις πρέπει να εφαρμόζονται σύμφωνα με τη διαδικασία που προβλέπεται από το άρθρο 16 της οδηγίας 64/433/ΕΟΚ.- Αν τα αποτελέσματα της ανάλυσης αμφισβητούνται από τα κράτη μέλη, ως μέθοδος αναφοράς πρέπει να θεωρείται το πρότυπο του Διεθνούς Οργανισμού Τυποποίησης ISO 6579: 1993 ή αναθεωρημένες εκδόσεις του.»Άρθρο 2 Το σημείο 3 του παραρτήματος Α της απόφασης 95/410/ΕΚ αντικαθίσταται από το ακόλουθο σημείο:«3. Μικροβιολογικός έλεγχος για την εξέταση των δειγμάτων- Ο μικροβιολογικός έλεγχος για την εξέταση των δειγμάτων για σαλμονέλα πρέπει να διενεργείται είτε με βάση το πρότυπο του Διεθνούς Οργανισμού Τυποποίησης ISO 6579: 1993 ή αναθεωρημένες εκδόσεις του, είτε με βάση τη μέθοδο που περιγράφει η σκανδιναβική επιτροπή για την ανάλυση των τροφών (Nordic Committee on Food Analysis) (μέθοδος NMKL αριθ. 71, 4η έκδοση, 1991) ή αναθεωρημένες εκδόσεις της. Ωστόσο, οι μέθοδοι που παρέχουν ισοδύναμες εγγυήσεις πρέπει να εφαρμόζονται σύμφωνα με τη διαδικασία που προβλέπεται από το άρθρο 32 της οδηγίας 90/539/ΕΟΚ.- Αν τα αποτελέσματα της ανάλυσης αμφισβητούνται από τα κράτη μέλη, ως μέθοδος αναφοράς πρέπει να θεωρείται το πρότυπο του Διεθνούς Οργανισμού Τυποποίησης ISO 6579: 1993 ή αναθεωρημένες εκδόσεις του.»Άρθρο 3 Το παράρτημα Γ της απόφασης 95/411/ΕΚ αντικαθίσταται από το ακόλουθο κείμενο:«ΜΙΚΡΟΒΙΟΛΟΓΙΚΗ ΜΕΘΟΔΟΣ ΓΙΑ ΤΗΝ ΕΞΕΤΑΣΗ ΤΩΝ ΔΕΙΓΜΑΤΩΝ- Ο μικροβιολογικός έλεγχος για την εξέταση των δειγμάτων για σαλμονέλα πρέπει να διενεργείται είτε με βάση το πρότυπο του Διεθνούς Οργανισμού Τυποποίησης ISO 6579: 1993 ή αναθεωρημένες εκδόσεις του, είτε με βάση τη μέθοδο που περιγράφει η σκανδιναβική επιτροπή για την ανάλυση των τροφών (Nordic Committee on Food Analysis) (μέθοδος NMKL αριθ. 71, 4η έκδοση, 1991) ή αναθεωρημένες εκδόσεις της. Ωστόσο, οι μέθοδοι που παρέχουν ισοδύναμες εγγυήσεις πρέπει να εφαρμόζονται σύμφωνα με τη διαδικασία που προβλέπεται από το άρθρο 21 της οδηγίας 71/118/ΕΟΚ.- Αν τα αποτελέσματα της ανάλυσης αμφισβητούνται από τα κράτη μέλη, ως μέθοδος αναφοράς πρέπει να θεωρείται το πρότυπο του Διεθνούς Οργανισμού Τυποποίησης ISO 6579: 1993 ή αναθεωρημένες εκδόσεις του.»Άρθρο 4 Η παρούσα απόφαση απευθύνεται στα κράτη μέλη.(1) ΕΕ αριθ. 121 της 29. 7. 1964, σ. 2012/64.(2) ΕΕ αριθ. L 243 της 11. 10. 1995, σ. 7.(3) ΕΕ αριθ. L 303 της 31. 10. 1990, σ. 6.(4) ΕΕ αριθ. L 55 της 8. 3. 1971, σ. 23.(5) ΕΕ αριθ. L 125 της 23. 5. 1996, σ. 10.(6) ΕΕ αριθ. 121 της 29. 7. 1964, σ. 2012/64.(7) ΕΕ αριθ. L 303 της 31. 10. 1990, σ. 6.(8) ΕΕ αριθ. L 55 της 8. 3. 1971, σ. 23.


Avis juridique important

|

52001PC0675

Πρόταση απόφασης του Συμβουλίου με την οποία εξουσιοδοτούνται τα κράτη μέλη να υπογράψουν και να επικυρώσουν προς το συμφέρον της Ευρωπαϊκής Κοινότητας τη σύμβαση αστικής ευθύνης για τις ζημίες που προκαλούνται από τη ρύπανση των καυσίμων δεξαμενής πλοίων, 2001 (τη σύμβαση καυσίμων δεξαμενής πλοίων)  /* COM/2001/0675 τελικό - CNS 2001/0271 */

Επίσημη Εφημερίδα αριθ. 051 E της 26/02/2002 σ. 0371 - 0371

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ με την οποία εξουσιοδοτούνται τα κράτη μέλη να υπογράψουν και να επικυρώσουν προς το συμφέρον της Ευρωπαϊκής Κοινότητας τη σύμβαση αστικής ευθύνης για τις ζημίες που προκαλούνται από τη ρύπανση των καυσίμων δεξαμενής πλοίων, 2001(τη σύμβαση καυσίμων δεξαμενής πλοίων)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ σύμβαση καυσίμων δεξαμενήςΗ διεθνής σύμβαση αστικής ευθύνης για τις ζημίες που προκαλούνται από τη ρύπανση των καυσίμων δεξαμενής του 2001 (Η 'Σύμβαση καυσίμων δεξαμενής') εγκρίθηκε από τη διπλωματική διάσκεψη που πραγματοποιήθηκε στο Διεθνή Οργανισμό Ναυτιλίας (ΔΟΝ) (ΙΜΟ) στις 23 Μαρτίου 2001. Η σύμβαση εγκρίθηκε για να διασφαλίζεται η επαρκής, άμεση και ουσιαστική αποζημίωση στη διάθεση των προσώπων που υφίστανται ζημίες από τη διαρροή πετρελαιοειδών, όταν αυτά μεταφέρονται υπό τη μορφή των καυσίμων στις δεξαμενές καυσίμων των πλοίων. Η σύμβαση εφαρμόζεται στις ζημίες που προκαλούνται στο έδαφος, συμπεριλαμβανομένων των χωρικών υδάτων, και στις αποκλειστικές οικονομικές ζώνες των κρατών μελών. Καλύπτοντας όλα τα είδη πλοίων, η σύμβαση συμπληρώνει τις υφιστάμενες συμβάσεις αστικής ευθύνης για τη ζημία από τη ρύπανση που προκαλούν τα πετρελαιοφόρα και τα πλοία που μεταφέρουν επικίνδυνες και τοξικές ουσίες. Με τη σύμβαση συμπληρώνεται ως εκ τούτου σημαντικό κενό στη διεθνή ρύθμιση της ευθύνης από τη θαλάσσια ρύπανση.Με τη σύμβαση των καυσίμων στις δεξαμενές των πλοίων απαιτείται ο καταχωρημένος στα νηολόγια πλοιοκτήτης ενός σκάφους εκτοπίσματος άνω των 1.000 κοχ να διατηρεί την ασφαλιστική του κάλυψη. Οι ρυθμίσεις της σχετικά με το δικαίωμα της άμεσης άσκησης αγωγής επιτρέπουν την απευθείας προβολή των αξιώσεων καταβολής αποζημιώσεων για τη ζημία που προκλήθηκε από τη ρύπανση κατά του ασφαλιστή. Τα όρια οικονομικής ευθύνης του υπεύθυνου μέρους καθορίζονται σε συνάρτηση με το εφαρμοστέο εθνικό ή διεθνές καθεστώς περιορισμού της ευθύνης, ενώ η ευθύνη δεν επιτρέπεται να υπερβεί ποσό υπολογιζόμενο με βάση τη σύμβαση περιορισμού της ευθύνης από θαλάσσιες αξιώσεις του 1976, όπως αυτή έχει τροποποιηθεί. Η σύμβαση των καυσίμων στις δεξαμενές των πλοίων τίθεται σε ισχύ 12 μήνες μετά την ημερομηνία κατά την οποία 18 κράτη, συμπεριλαμβανομένων πέντε κύριων κρατών σημαίας, την έχουν κυρώσει ή έχουν προσχωρήσει σε αυτήν. Ευθυγραμμιζόμενη με την προγενέστερη πρακτική των συμβάσεων καθορισμού ευθύνης του ΔΟΝ, η σύμβαση καυσίμων δεξαμενής παραμένει ανοικτή σε επικύρωση μόνο από κράτη (άρθρο 12).Μέχρι σήμερα, η αστική ευθύνη των συμβάντων θαλάσσιας ρύπανσης ρυθμίζεται από τις διεθνείς συμβάσεις και την εθνική νομοθεσία. Κατά συνέπεια, δεν υπάρχουν ουδόλως κοινοτικοί κανόνες οι οποίοι να ρυθμίζουν ειδικότερα τα ζητήματα της ευθύνης για τις ζημίες που προκαλούνται από τη ρύπανση των καυσίμων δεξαμενής.Ωστόσο, στα άρθρα 9 και 10 της σύμβασης καυσίμων δεξαμενής περιλαμβάνονται διατάξεις για τη δικαιοδοσία, την αναγνώριση και την εκτέλεση των συναφών με την εφαρμογή της σύμβασης αποφάσεων. Από τα εν λόγω άρθρα επηρεάζονται οι διατάξεις που ρυθμίζονται από το κοινοτικό δίκαιο βάσει του κανονισμού αριθ. 44/2001 του Συμβουλίου της 22ας Δεκεμβρίου 2000 για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 12 της 16.1.2001, σ. 1). Σε αντίθεση με τους πολυάριθμους λόγους δικαιοδοσίας που διανοίγονται βάσει του κανονισμού, με το άρθρο 9 της σύμβασης για τα καύσιμα στις δεξαμενές των πλοίων επιβάλλεται η αποκλειστική δικαιοδοσία του κράτους μέλους στο οποίο συνέβη η ζημία από τη ρύπανση. Επιπλέον, σύμφωνα με το άρθρο 10 της σύμβασης για τα καύσιμα στις δεξαμενές των πλοίων απαιτείται η αναγνώριση της απόφασης που έχει εκδοθεί από κάποιο δικαστήριο που έχει δικαιοδοσία, στις περιπτώσεις που η απόφαση δεν υπόκειται πλέον στα τακτικά μέσα προσφυγής, με εξαίρεση τις περιπτώσεις κατά τις οποίες η απόφαση εκβιάστηκε με απατηλά μέσα ή κατά της οποίας δεν είχε δοθεί στον εναγόμενο εύλογο χρονικό διάστημα προειδοποίησης αλλά ούτε και του είχε παρασχεθεί η κατάλληλη ευκαιρία να αναπτύξει τα επιχειρήματά του. Οι αποφάσεις καθίστανται εκτελεστέες σε κάθε κράτος μέλος, ευθύς μόλις έχουν ολοκληρωθεί οι διατυπώσεις που απαιτούνται στο κράτος στο οποίο εκδόθηκε η απόφαση. Οι διατυπώσεις αυτές δεν επιτρέπεται να έχουν ως αποτέλεσμα να αρχίσει εκ νέου η επανεξέταση του ουσιαστικού μέρους της αποφάσεως.Κανονισμός αριθ. 44/2001 του ΣυμβουλίουΣτον κανονισμό αριθ. 44/2001 του Συμβουλίου καθορίζονται οι κοινοί κανόνες δικαιοδοσίας, αναγνώρισης και εκτέλεσης των αποφάσεων στις αστικές και εμπορικές υποθέσεις. Ο κανονισμός είναι δεσμευτικός για όλα τα κράτη μέλη εκτός της Δανίας. Η σύμβαση των Βρυξελλών του 1968 εξακολουθεί να παραμένει σε ισχύ στις σχέσεις μεταξύ της Δανίας και των υπόλοιπων κρατών μελών.Οι κοινοί κανόνες δικαιοδοσίας του κανονισμού αριθ. 44/2001 εφαρμόζονται όταν ο εναγόμενος έχει την κατοικία του σε ένα από τα κράτη μέλη που δεσμεύονται από τις διατάξεις του κανονισμού, ενώ ο εναγόμενος που δεν έχει την κατοικία του σε ένα κράτος μέλος μπορεί να εναχθεί ενώπιον των δικαστηρίων κάθε κράτους μέλους, με βάση τους εθνικούς κανόνες δικαιοδοσίας του. Το καθεστώς της δικαιοδοσίας βασίζεται κατά πρώτο λόγο στον τόπο κατοικίας του εναγόμενου. Επιπλέον, όταν συντρέχει η περίπτωση αξιώσεων εξ αδικημάτων, ενοχών αδικοπραξίας ή οιονεί αδικοπραξίας, το πρόσωπο που έχει την κατοικία του στο έδαφος κράτους μέλους μπορεί να εναχθεί στο κράτος μέλος στο οποίο συνέβη ή ενδέχεται να συμβεί το ζημιογόνο γεγονός. Σε διαφορές σχετικές με υποθέσεις ασφαλίσεων, ο ασφαλιστής που έχει την κατοικία του σε ένα κράτος μέλος μπορεί να εναχθεί (α) ενώπιον των δικαστηρίων του κράτους μέλους όπου έχει την κατοικία του ή (β) στο κράτος μέλος, στο οποίο ο ενάγων έχει την κατοικία του, εφόσον την αγωγή έχει ασκήσει ο αντισυμβαλλόμενος του ασφαλιστή, ο ασφαλισμένος ή ο δικαιούχος, ή (γ) εάν πρόκειται για συνασφαλιστή, ενώπιον του δικαστηρίου του κράτους μέλους στο οποίο έχει εναχθεί ο κύριος ασφαλιστής. Σε υποθέσεις ασφάλισης αστικής ευθύνης, ο ασφαλιστής μπορεί επιπλέον να εναχθεί ενώπιον των δικαστηρίων του τόπου όπου συνέβη το ζημιογόνο γεγονός και μπορεί επίσης να προσεπικληθεί ενώπιον του δικαστηρίου που έχει επιληφθεί της αγωγής του ζημιωθέντος κατά του ασφαλισμένου, αν το δίκαιο του δικαστηρίου το επιτρέπει.Όπως ορίζεται στον κανονισμό αριθ. 44/2001, η απόφαση που εκδίδεται σε ένα κράτος μέλος οφείλει να αναγνωρίζεται και να εκτελείται στα άλλα κράτη μέλη, χωρίς να χρειάζεται να τηρηθεί καμία ειδική διαδικασία. Προβλέπεται, πάντως, περιορισμένος αριθμός λόγων μη αναγνώρισης, για να ληφθούν υπόψη οι λόγοι δημοσίας τάξεως, ο σεβασμός των δικαιωμάτων της υπεράσπισης και η ύπαρξη ορισμένων αντιμαχόμενων αποφάσεων.Κοινοτικές αρμοδιότητες σε συνάρτηση με τη σύμβαση των καυσίμων δεξαμενής πλοίωνΔεν υπάρχουν αποκλειστικές κοινοτικές αρμοδιότητες σε συνάρτηση με τις διατάξεις δικαιοδοσίας, αναγνώρισης και εκτέλεσης που περιλαμβάνονται στα άρθρα 9 και 10 της σύμβασης καυσίμων δεξαμενής, εφόσον τα εν λόγω άρθρα επηρεάζουν τους αντίστοιχους κανόνες του κανονισμού αριθ. 44/2001 του Συμβουλίου.Σύμφωνα με τη νομολογία του Δικαστηρίου των Ευρωπαϊκών Κοινοτήτων, τα κράτη μέλη, ενεργώντας μεμονωμένα ή συλλογικά, χάνουν τα δικαιώματά τους να επωμιστούν υποχρεώσεις έναντι τρίτων χωρών, εφόσον και όταν οι κοινοί κανόνες που θα επηρεάζονταν από τις εν λόγω υποχρεώσεις τίθενται σε ισχύ. Από τα προαναφερόμενα έπεται ότι μόνο η Κοινότητα έχει τις αρμοδιότητες διαπραγμάτευσης, σύναψης και εκπλήρωσης των εν λόγω διεθνών δεσμεύσεων.Η διπλωματική διάσκεψη που υιοθέτησε τη σύμβαση καυσίμων δεξαμενής πλοίωνΗ αλλαγή του νομικού καθεστώτος που ήταν συνέπεια της έγκρισης του κανονισμού αριθ. 44/2001 τόσο σε συνάρτηση με το ασυμβίβαστο μεταξύ των νομικών κειμένων, στην ουσία, αλλά και στο θέμα των κοινοτικών αρμοδιοτήτων τέθηκε υπόψη των διαπραγματευτών της σύμβασης καυσίμων δεξαμενής σε πολύ προχωρημένη φάση των διαπραγματεύσεων. Τα προβλήματα υπογραμμίστηκαν κατά τη διπλωματική συνδιάσκεψη που ενέκρινε τη σύμβαση καυσίμων δεξαμενών πλοίων, που έγινε στο Λονδίνο από τις 19 έως τις 23 Μαρτίου 2001. Παρά τις προσπάθειες της Προεδρίας και της Επιτροπής να διαμορφωθεί συντονισμένη θέση κατά τη διάρκεια της διάσκεψης, με στόχο να παρασχεθεί η δυνατότητα προσχώρησης από την Κοινότητα στη σύμβαση και να δοθεί στα κράτη μέλη η δυνατότητα να εξακολουθήσουν να εφαρμόζουν τις διατάξεις του κανονισμού αριθ. 44/2001 στις αμοιβαίες σχέσεις τους, η τροποποίηση του κειμένου της σύμβασης αποδείχθηκε αδύνατη σε τόσο προχωρημένο στάδιο.Για να αναγνωρισθεί η κοινοτική διάσταση που προσλαμβάνει η επικύρωση της σύμβασης και να διαφυλαχθούν οι στόχοι της, τα κράτη μέλη που πήραν μέρος στη συνδιάσκεψη υπέβαλαν την εξής δήλωση:"Τα κράτη μέλη της Ευρωπαϊκής Ένωσης που πήραν μέρος στη διεθνή διάσκεψη περί ευθύνης και αποζημιώσεων για τις ζημίες που προκαλούνται από τη ρύπανση των καυσίμων δεξαμενής πλοίων, η οποία μνημονεύθηκε προηγουμένως, αναγνωρίζουν τη σημασία που έχει η διεθνής σύμβαση αστικής ευθύνης και αποζημιώσεων για τις ζημίες που προκαλούνται από τη ρύπανση των καυσίμων δεξαμενής πλοίων.Τα κράτη μέλη παρατηρούν ότι ορισμένα θέματα που αφορούν τη σχέση μεταξύ της σύμβασης και των πρόσφατων διατάξεων της νομοθεσίας της ΕΕ για τη δικαιοδοσία και την αναγνώριση και εκτέλεση των αποφάσεων πρέπει να αντιμετωπιστούν σε επίπεδο ΕΕ.Εξάλλου, τα κράτη μέλη αναγνωρίζουν ότι είναι επιθυμητή η ταχεία έναρξη ισχύος της παρούσας σύμβασης και ότι είναι αναγκαία η καταβολή συνεχών προσπαθειών στο πλαίσιο της Ευρωπαϊκής Ένωσης για την επίτευξη του αποτελέσματος αυτού."Όπως έχει η κατάσταση που επικρατεί σήμερα, κατά συνέπεια, με το τελικό κείμενο της σύμβασης καυσίμων δεξαμενής δεν αναγνωρίζονται οι αποκλειστικές κοινοτικές αρμοδιότητες σε σχέση με τους κανόνες της δικαιοδοσίας, της αναγνώρισης και της εκτέλεσης και δεν επιτρέπεται ιδίως η προσχώρηση της Κοινότητας στη σύμβαση. Επιπλέον, στο στάδιο αυτό, δεν εμφανίζεται εφικτή η τροποποίηση ούτε των άρθρων 9 και 10, αλλά ούτε και του άρθρου 12 της σύμβασης καυσίμων δεξαμενής πλοίων.Εξουσιοδότηση των κρατών μελώνΣυνεπεία αυτού, τα κράτη μέλη δεν είναι σε θέση να εγκρίνουν τη σύμβαση, η οποία αναγνωρίζεται παρόλα αυτά ότι συνιστά αξιόλογη συμβολή για την ενίσχυση του διεθνούς καθεστώτος ευθύνης των πλοιοκτητών όσον αφορά τις ζημίες που προκαλούνται από τη ρύπανση και τις απαιτήσεις της υποχρεωτικής ασφάλισης κατά των ευθυνών. Για να διασφαλιστούν τα κοινοτικά συμφέροντα ενόψει των εξωτερικών της αρμοδιοτήτων, αλλά και να επιτραπεί παράλληλα στα κράτη μέλη η επικύρωση της σύμβασης, προτείνεται η έκδοση απόφασης του Συμβουλίου με την οποία θα εξουσιοδοτείται κατ'εξαίρεση η επικύρωση, υπό τον όρο ότι θα διατυπωθεί η αντίστοιχη επιφύλαξη. Το Συμβούλιο θα μπορούσε κατά συνέπεια να εξουσιοδοτήσει κατ'εξαίρεση τα κράτη μέλη, με την εξαίρεση της Δανίας, να υπογράψουν και να επικυρώσουν τη σύμβαση καυσίμων δεξαμενής πλοίων προς το συμφέρον της Κοινότητας, υπό τον όρο ότι θα διατύπωναν τη σχετική επιφύλαξη, βάσει της οποίας τα κράτη μέλη αναλαμβάνουν να εφαρμόσουν τον κανονισμό αριθ. 44/2001 στις αμοιβαίες σχέσεις τους.Το μέτρο αυτό πρέπει να θεωρηθεί μεταβατική λύση. Μακροπρόθεσμα, με την πρώτη δυνατή ευκαιρία, θα καταστεί αναγκαία η αναθεώρηση της σύμβασης καυσίμων δεξαμενής πλοίων, για να επιτραπεί η ενσωμάτωση των απαιτούμενων τροποποιήσεων στο κείμενο της σύμβασης. Ωστόσο, με βάση το γεγονός ότι φαίνεται απίθανο να καταστεί εφικτή η αναθεώρηση της σύμβασης καυσίμων δεξαμενής πλοίων μέσα στα επόμενα χρόνια και λαμβάνοντας υπόψη την εγνωσμένη επιθυμία ταχείας έναρξης ισχύος και εφαρμογής της στα χωρικά ύδατα της Κοινότητας, εγκρίνεται κατ'εξαίρεση η εναλλακτική λύση της επικύρωσης, υπό τον όρο ότι θα διατυπωθεί η αντίστοιχη επιφύλαξη.Όπως είναι ευνόητο, η παρούσα πρόταση, που λαμβάνει υπόψη της την πρόσφατη έγκριση του κανονισμού αριθ. 44/2001, δεν συνιστά προηγούμενο για τις μελλοντικές περιπτώσεις. Η διαπραγμάτευση και η σύναψη των μελλοντικών διεθνών συμφωνιών που θα επηρεάζουν τον κανονισμό αριθ. 44/2001 ή των άλλων συγκρίσιμων κοινοτικών πράξεων θα πρέπει να γίνει από την Κοινότητα, στο βαθμό που αυτό αφορά τις διατάξεις των συμφωνιών που είναι σε θέση να επηρεάσουν τις κοινοτικές πράξεις.Περιεχόμενο της επιφύλαξηςΗ Επιτροπή είναι της γνώμης ότι προχωρώντας στην επικύρωση της σύμβασης καυσίμων δεξαμενής πλοίων, υπό τον όρο ότι θα διατυπωθεί η αντίστοιχη επιφύλαξη για τα θέματα αποκλειστικής κοινοτικής αρμοδιότητας, εμφανίζεται δικαιολογημένη η εφαρμογή σχετικά διαφορετικής προσέγγισης για τους κανόνες που διέπουν την αρμόδια δικαιοδοσία, σε σύγκριση με τους κανόνες για την αναγνώριση και εκτέλεση των αποφάσεων. Όσον αφορά αυτή την τελευταία κατηγορία, προέχει να συνεχιστεί η εφαρμογή του κεφαλαίου ΙΙΙ του κανονισμού 44/2001 μεταξύ των κρατών μελών, όταν πρόκειται για την αναγνώριση και εκτέλεση των αποφάσεων που εκδίδονται από κάποιο δικαστήριο ενός κράτους μέλους σε ένα άλλο κράτος μέλος. Ο περιορισμός της εφαρμογής του άρθρου 10 της σύμβασης καυσίμων δεξαμενής με τον τρόπο αυτό θα εξασφάλιζε την ενότητα του κοινοτικού δικαστικού χώρου και την ελεύθερη "διακίνηση" των δικαστικών αποφάσεων στο πλαίσιο της Κοινότητας, χωρίς επιπτώσεις για την ουσιαστική εκτέλεση της σύμβασης, αλλά ούτε και θεμελιώδεις συνέπειες για τα αντισυμβαλλόμενα μέρη στη σύμβαση που δεν είναι κράτη μέλη της ΕΕ.Σε ό,τι αφορά τους κανόνες δικαιοδοσίας, η κατάσταση είναι πιο περίπλοκη. Κατά την επεξεργασία του άρθρου 9 της σύμβασης καυσίμων δεξαμενής πλοίων πρυτάνευσε το στοιχείο της ιδιαίτερης καταλληλότητας για την επίλυση των επίμαχων ζητημάτων που είναι απόρροια των ρυπογόνων συμβάντων που προκαλούνται από τα πλοία. Ευθυγραμμιζόμενο με τις ρυθμίσεις των υφιστάμενων συμβάσεων ευθύνης λόγω της θαλάσσιας ρύπανσης επιβάλλει υποχρεωτικά την αποκλειστική δικαιοδοσία του αντισυμβαλλόμενου κράτους ή κρατών μελών, στις περιπτώσεις που έχει συμβεί η σχετική ζημιά από τη ρύπανση. Αυτό τελεί σε αντίθεση με τους πολυάριθμους λόγους δικαιοδοσίας που διανοίγονται από τις διατάξεις του κανονισμού αριθ. 44/2001.Κατά την αξιολόγηση των διαφορών μεταξύ των δύο καθεστώτων δικαιοδοσίας, είναι αναγκαία η εξέταση των εγγενών λόγων στους οποίους οφείλεται ο περιορισμός των διαθέσιμων δικαιοδοσιών στις περιπτώσεις θαλάσσιας ρύπανσης. Στους λόγους αυτούς συγκαταλέγονται οι προσπάθειες να αποφευχθεί η πρακτική της "αγοράς των προτιμητέων λύσεων" ("forum shopping"), η εξασφάλιση της ίσης μεταχείρισης όσων προβάλλουν αξιώσεις, η ύπαρξη δεσμού μεταξύ του ενεχόμενου δικαστηρίου και της αγωγής, αλλά και η λογική που διέπει την εύλογη απονομή της δικαιοσύνης προς αποφυγή των δυσχερειών που συνεπάγεται η ρύθμιση των αυτών ζητημάτων, με συμμετοχή των ιδίων εμπειρογνωμόνων, με τους ίδιους μάρτυρες, τους ίδιους εναγόμενους κ.ο.κ., σε διαφορετικά δικαστήρια σε κάμποσες δικαιοδοσίες.Στα συμβάντα της θαλάσσιας ρύπανσης εμπλέκονται συχνά εναγόμενοι καθώς και ασφαλιστές από έννομες τάξεις εκτός της Κοινότητας. Στις περιπτώσεις αυτές, στον κανονισμό αριθ. 44/2001, στο άρθρο 5.3, θεσπίζεται ανάλογος κανόνας προς την αρμόδια δικαιοδοσία, με κριτήριο τον τόπο στον οποίο έχει συντελεστεί το ζημιογόνο συμβάν. Η εφαρμογή των κανόνων της δικαιοδοσίας που περιλαμβάνονται στον κανονισμό αριθ. 44/2001 δεν επιτρέπεται κατά συνέπεια να περιορίζεται στις περιπτώσεις κατά τις οποίες ο εναγόμενος ή ο συνδιάδικος έχει την κατοικία του στην Κοινότητα και η ζημία από τη ρύπανση έχει συμβεί στη γεωγραφική περιοχή ενός (ή περισσοτέρων) κράτους μέλους (κρατών μελών). Στις περιπτώσεις αυτές θεωρείται ότι η κατάσταση έχει εξόχως κοινοτική διάσταση και ότι δεν συντρέχουν επαρκείς λόγοι απομάκρυνσης από το καθεστώς που θεσπίστηκε από την κοινοτική νομοθεσία για άλλες κατηγορίες αστικών και εμπορικών αποφάσεων. Στις εν λόγω περιπτώσεις, ο κανονισμός αριθ. 44/2001 θα πρέπει ως εκ τούτου να εξακολουθήσει να ρυθμίζει τις αμοιβαίες σχέσεις μεταξύ των κρατών μελών. Η διατύπωση της σχετικής επιφύλαξης θα ήταν συμβιβάσιμη με τον αντικειμενικό στόχο και τον σκοπό της σύμβασης, όπως απαιτείται από το διεθνές δίκαιο (βλ. άρθρο 19 (γ) της σύμβασης της Βιέννης για το δίκαιο των Συνθηκών).Σύμφωνα με όσα ορίζονται στο πρωτόκολλο για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν δεσμεύεται από τον κανονισμό 44/2001 του Συμβουλίου, ούτε υπόκειται στην εφαρμογή του. Συνεπεία αυτού, η Δανία είναι ελεύθερη να αποφασίσει κατά πόσο θα εφαρμόσει τη σύμβαση καυσίμων δεξαμενής πλοίων. Ωστόσο, το καθήκον συνεργασίας που ενσωματώνεται στο άρθρο 10 της συνθήκης για την ίδρυση της Ευρωπαϊκής Κοινότητας μετασχηματίζεται σε καθήκον διεξαγωγής διαβουλεύσεων με τα άλλα κράτη μέλη στο Συμβούλιο για το ζήτημα αυτό.ΣυμπέρασμαΓια τους προαναφερόμενους λόγους, η Επιτροπή συνιστά να εγκρίνει το Συμβούλιο την παρακάτω απόφαση.2001/0271 (CNS)Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ με την οποία εξουσιοδοτούνται τα κράτη μέλη να υπογράψουν και να επικυρώσουν προς το συμφέρον της Ευρωπαϊκής Κοινότητας τη σύμβαση αστικής ευθύνης για τις ζημίες που προκαλούνται από τη ρύπανση των καυσίμων δεξαμενής πλοίων, 2001 (τη σύμβαση καυσίμων δεξαμενής πλοίων)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως τα άρθρα 61 στοιχείο γ), 67 παράγραφος 1 και 300,την πρόταση της Επιτροπής [1],[1]  ΕΕ C ..., ..., σ. ...τη γνώμη του Ευρωπαϊκού Κοινοβουλίου [2],[2]  ΕΕ C ..., ..., σ. ...Εκτιμώντας τα εξής:(1) Η διεθνής σύμβαση αστικής ευθύνης για τις ζημίες που προκαλούνται από τη ρύπανση των καυσίμων δεξαμενής πλοίων του 2001 (η "Σύμβαση καυσίμων δεξαμενής πλοίων") εγκρίθηκε στις 23 Μαρτίου 2001, με στόχο τη διασφάλιση της επαρκούς, άμεσης και ουσιαστικής αποζημίωσης των ατόμων που έχουν υποστεί ζημίες από τις διαρροές πετρελαιοειδών, όταν μεταφέρονται υπό τη μορφή των καυσίμων στις δεξαμενές καυσίμων των πλοίων. Με τη σύμβαση συμπληρώνεται σημαντικό κενό στη διεθνή νομοθεσία ευθυνών λόγω θαλάσσιας ρύπανσης.(2) Η Κοινότητα και τα κράτη μέλη της έχουν επιμερισμένες αρμοδιότητες στους θεματικούς τομείς που καλύπτονται από τη σύμβαση καυσίμων δεξαμενής πλοίων, ενώ η Κοινότητα διατηρεί την αποκλειστική αρμοδιότητα σε συνάρτηση με τα άρθρα 9 και 10 αυτής.(3) Με τα άρθρα 9 και 10 της σύμβασης καυσίμων δεξαμενής πλοίων επηρεάζονται οι ρυθμίσεις του παραγώγου κοινοτικού δικαίου για τη δικαιοδοσία, την αναγνώριση και την εκτέλεση των αποφάσεων, όπως αυτές καθορίζονται από τον κανονισμό αριθ. 44/2001 του Συμβουλίου για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις.(4) Το κείμενο της σύμβασης καυσίμων δεξαμενής πλοίων έχει εγκριθεί, ενώ δεν διαγράφεται η βραχυπρόθεσμη προοπτική επανέναρξης των διαπραγματεύσεων για να ληφθούν υπόψη οι κοινοτικές αρμοδιότητες και οι αντιφάσεις μεταξύ των άρθρων 9 και 10 της σύμβασης και του κανονισμού αριθ. 44/2001 του Συμβουλίου.(5) Το Συμβούλιο επιτρέπεται κατ'εξαίρεση να εξουσιοδοτήσει τα κράτη μέλη, εξαιρουμένης της Δανίας, να υπογράψουν και να επικυρώσουν τη σύμβαση καυσίμων δεξαμενής πλοίων προς το συμφέρον της Κοινότητας, υπό τον όρο ότι θα διατυπώσουν την κατάλληλη επιφύλαξη.(6) Η Δανία επιφορτίζεται με το καθήκον διεξαγωγής διαβουλεύσεων με τα υπόλοιπα κράτη μέλη στο Συμβούλιο αναφορικά με το ζήτημα αυτό,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα κράτη μέλη εξουσιοδοτούνται με την παρούσα απόφαση να υπογράψουν και να επικυρώσουν τη διεθνή σύμβαση αστικής ευθύνης για τις ζημίες που προκαλούνται από τη ρύπανση των καυσίμων δεξαμενής πλοίων του 2001, υπό τους όρους που καθορίζονται στα άρθρα 2 και 3.Άρθρο 2Κατά την υπογραφή, την επικύρωση ή την έκφραση με οποιονδήποτε άλλο τρόπο της σύμφωνής τους γνώμης να δεσμεύονται από τη σύμβαση καυσίμων δεξαμενής πλοίων, τα κράτη μέλη υποχρεούνται να διατυπώσουν την ακόλουθη επιφύλαξη:"Τα κράτη μέλη της Ευρωπαϊκής Κοινότητας, τα οποία υπόκεινται στους κοινοτικούς κανόνες που ισχύουν στον τομέα αυτό, θα εφαρμόζουν τους κοινοτικούς κανόνες δικαιοδοσίας στις αμοιβαίες τους σχέσεις, στο βαθμό που η ζημία από τη ρύπανση προκαλείται σε γεωγραφική περιοχή που αναφέρεται στο άρθρο 2 της σύμβασης ενός κράτους μέλους της Ευρωπαϊκής Κοινότητας και ο εναγόμενος έχει την κατοικία του σε κάποιο κράτος μέλος της Ευρωπαϊκής Κοινότητας.Όταν εκδίδονται από κάποιο δικαστήριο ενός κράτους μέλους της Ευρωπαϊκής Κοινότητας, σύμφωνα με τους κοινοτικούς κανόνες που ισχύουν στα θέματα αυτά, οι αποφάσεις που αναφέρονται στο άρθρο 10 παράγραφος 1 της σύμβασης πρέπει να αναγνωρίζονται και να εκτελούνται σε κάποιο άλλο κράτος μέλος της Ευρωπαϊκής Κοινότητας, με βάση τους εν λόγω κοινοτικούς κανόνες."Άρθρο 3Κατά την επικύρωση της σύμβασης καυσίμων δεξαμενής πλοίων ή κατά την προσχώρησή τους σε αυτή τα κράτη μέλη οφείλουν να ενημερώσουν τον Γενικό Γραμματέα του Διεθνούς Οργανισμού Ναυτιλίας εγγράφως ότι η εν λόγω επικύρωση ή προσχώρηση συντελείται βάσει σύμφωνα με την παρούσα απόφαση.Άρθρο 4Τα κράτη μέλη θεσπίζουν, το νωρίτερο δυνατόν, τα απαιτούμενα μέτρα για να διασφαλιστεί η τροποποίηση της σύμβασης καυσίμων δεξαμενής πλοίων, για να δοθεί στην Κοινότητα η δυνατότητα να καταστεί αντισυμβαλλόμενο μέρος της.Άρθρο 5Η παρούσα απόφαση απευθύνεται στα κράτη μέλη, εξαιρουμένης της ΔανίαςΒρυξέλλες,Για το ΣυμβούλιοΟ Πρόεδρος